poplave, Evropa, žrtve, Dunav, nivo\nPoplave u Centralnoj Evrope odnele 16 života.Nivo Dunava i Elbe najviši je u poslednjih 400 godina. Najteže u Nemačkoj, Austriji, Češkoj, Mađarskoj i Slovačkoj.\nMeđu žrtvama je osam žitelja Češke Republike, pet u Nemačkoj, dvoje u Austriji i jedan u Slovačkoj, dok se još najmanje četvoro vode kao nestali u Češkoj gde se očekuje da će nivo reke Elbe sutra dostići 11 metara u severnom delu zemlje, skoro četiri puta više od njegove uobičajene visine, prenela je agencija AP.\nDunav je dostigao 8,5 metara, pa je na desetine hiljada Nemaca, Mađara i Čeha evakuisano iz svojih domova, a vojnici i spasioci se bore da zaustave nalet vode u najtežim poplavama u poslednjih 10 godina čiji se vrh poplavnog talasa najavljuje za sutra duž toka Dunava i njegovih glavnih pritoka.\nVatrogasci su naveli da više od 19.000 ljudi je evakuisano u Češkoj, a postavljene metalne barijere podignute duž reke Vltave uspelo su da zaštite istorijski centar Praga.\nMeđutim, visoki nivo Elbe (Labe) poplavio je delove prestonice i sada plavni talas stremi ka severu Nemačke, naročito ka gradu Drezdenu.\nU Nemačkoj Elba je dostigla nivo od osam metara, za sest metara više nego obično, a mobilisano je 40.000 vatrogasaca i 5.000 vojnika, dok je na hiljade ljudi dobilo nalog da napuste svoje domove.\nOjačani su odbrambeni sistemi oko starog gradskog centra u Drezdenu, kao i u Magdeburgu i Haleu, gde je na stotine domova već pod vodom.\nU gradu Haleu na reci Zale, drugoj po veličini pritoci Elbe, danas je izmeren vodostaj od preko osam metara, što je najviši nivo u poslednjih 400 godina, saopšteno je iz gradske uprave.\nU južnoj Nemačkoj, gde se Dunav izlio iz korita, bavarski ruralni disktrikt Degendorf je odsečen od spoljnog sveta, a 6.000 ljudi je evakuisano.\nU Brandenburgu raste nivo Elbe, ali je, uprkos tome situacija mirna, a meteorolozi očekuju da će narednih dana biti pogoršanja, dok su u Magdeburgu lokalne vlasti proglasile vanredno stanje i očekuju da će nivo reke, normalno dva metra, porasti na skoro sedam, što je više nego 2002. godine.\nSlovačka je danas saopštila da se i u toj zemlji utopila prva žrtva poplava, a telo je pronađeno u Dunavu blizu brane Gapčikovo na jugu zemlje.\nU Bratislavi su parkovi na nižim područjima i kafići pored Dunava poplavljeni, ali se očekuje da će barijere zadržati dosad najgori talas, koji se očekuje sutra, u visini od preko 10 metara. U Austriji je Dunav u Beču pre podne dostigao najviši nivo, od skoro osam metara, poplavivši restorane na keju i lučku zonu, ali ostatak grada će, kako se očekuje, biti pošteđen.\nStanje usled poplava u Austriji i danas je kritično i pored opadanja nivoa Dunava u nekim delovima Austrije. U mnogim delovima zemlje i dalje su zatvoreni brojni putevi, koji su pod vodom.\nMađarska je takođe proglasila stanje uzbune a 1.200 ljudi radi na postavljanju vreća sa peskom u blizini Dunava, putevi na tom području su zatvoreni, dok su sa popularnog ostrva Margeret turisti iz dva hotela evakuisani, a životinje iz malog žološkog vrta prebačene u budimpeštanski.\nAgencija AFP javlila je da su poplave odnele i jedan život u Švajcarskoj, ne navodeći više detalja.\nEvropska unija je obećala pomoć poplavljenim zemljama - Nemačkoj, Austriji i Češkoj iz fonda solidarnosti Unije odakle je, prema medijskim navodima, poslednja Slovenija dobila 14 miliona evra za sanaciju od poplava.\nNemačka kancelarka Angela Merkel je, obilazeći poplavljena područja, prvo posetila Pasau, gde je situacija najkritičnija i obećala 100 miliona evra pomoći, kao hitnu podršku pogođenim regionima na jugu i istoku države.\n"Nije još gotovo. Teški trenucima su i dalje pred nama'', rekao je danas češki premijer Petar Nečas i obećao 250 miliona dolara pomoći za sanaciju posledica poplava.\nI dok nivo reka još uvek raste i ima na hiljade evakuisanih u Centralnoj Evropi poslovni ljudi navode da se očekuju da će pasti broj odštetnih zahteva osiguravajućim kućama zbog gubitaka koji su rezultat najvećih poplava koje su pogodile Evropu od 2002. godine.\nIako se u nekim delovima Centralne Evrope očekuje dalji rast nivoa vode, investicije u poslednjih 10 godina u odbranu od poplava na velikom broju lokacija rezultat su boljeg funkcionisanja u vanrednoj situaciji, nego pre 11 godina, naveo je ekspert za reosiguranje kompanije Hiskoks.\nIsti stav imaju u najvećoj osiguravajućoj kući u Evropi Alianz mada je na stotine inspektora te kompanije tek sada upućeno u pogođena područja u cilju procene pričinjene štete, prenosi agencija Rojters.\nČitanja: 1671 | Komentara: 0 | Dodaj komentar


TOP 10 Teletovićeva “bomba” za pobedu i “monstrum” Lebron! /VIDEO/\nZanimljivo veče u NBA ligi začinio je Lebron Džejms strašnim zakucavanjem.\nŠUTIRANJE U GLAVU NA NBA MEČU! Haos na tribini, američki navijači se tako potukli, da ih je obezbeđenje jedva razdvojilo! /VIDEO/\nVeliki skandal desio se tokom NBA utakmice između Hjuston Roketsa i San Antonio Sparsa.\n"TONI, BIO SI BEBA, JOŠ U PELENAMA" Video iz svlačionice otkriva kako su se Džordan i saigrači SUROVO RUGALI Kukoču\nSvaka nova epizoda dokumentarnog filma "Poslednji ples", koji je svojevrsni omaž najboljem košarkašu svih vremena, otkriva nam malo poznate detalje iz svlačionice Čikago Bulsa.


Cene nafte blizu tronedeljnog minimuma | Kamatica\nPočetna > vest > Cene nafte blizu tronedeljnog minimuma\nCene nafte blizu tronedeljnog minimuma\nTekst objavljen: 27.10.2016 15:56\nNafta se trgovala jutros na robnim berzama blizu tronedeljnog cenovnog minimuma, neznatno ispod 50 dolara za barel, pošto trgovci i dalje ne veruju da će Organizacija zemalja izvoznica nafte (OPEK) uspeti da smanji proizvodnju shodno dogovoru postignutim prošlog meseca u Alžiru.\nCene naftnih fjučersa oporavile su se na trgovanju u Njujorku za 0,3 odsto posle jučerašnjeg oštrog pada od 1,6 procenata, javlja agencija "Blumberg".\nGeneralni sekretar OPEK-a Mohamed Barkindo pozvao je članove naftnog kartela da pokažu "maksimalnu fleksibilnost" kod dogovora o nižim proizvodnim kvotama, nakon što je juče ocenio da se ta naftaška grupacija suočava sa "najtežim" izazovom.\nAmerička "laka" nafta WTI za isporuku u decembru trgovala se jutros oko 10,00 časova po londonskom vremenu, na nivou od 49,34 dolara po barelu na robnoj berzi u Njujorku, što je za 16 centi više nego juče.\nWTI nafta je juče pala za 78 centi na 49,18 dolara, na najnizi nivo od 4. oktobra. Ukupan volumen trgovanja danas je bio oko 13 posto ispod 100-dnevnog proseka.\nSirova severnomorska nafta "brent" za decembarske isporuke ojačala je za 29 centi, na 50,27 dolara po barelu, na ICE evropskoj berzi fjučersa u Londonu. Ovaj tip nafte, koji se smatra globalnom tržišnom referencom, juče je pao za čak 81 cent na 49,98 dolara, što je najniži nivo od 30. septembra.\nOdbor OPEK-a sastaće se ove nedelje u nastojanju da se prevaziđu razlike u pogledu količina koje svaka zemlja članica pojedinačno može da pumpa, nakon što se Irak pridružio spisku zemalja koje traže izuzeće od limitiranja proizvodnje.\nGovoreći iz Iraka, Barkindo je poručio da će raditi sa članicama na savladavanju "izazova i neizvesnosti" na tržištu, apelujući na njih da pokažu dobru volju za postizanje dogovora.\nU međuvremenu, alžirski ministar energetike Nuredin Butarfa je rekao da "nema odustajanja" od dogovora iz Alžira i da će grupa na samitu 30.novembra utvrditi kvote.\n"Mi i dalje smatramo da je mala verovatnoća da će bilo koji dogovor sa predstojećeg sastanka OPEK-a imati bilo kakav značajan uticaj na tržište", kaže Karsten Menke, analitičar za istraživanje cena sirovina u "Džulijus Ber Grupi".\n"I dalej ima mnogo prepreka, među kojima najnoviju predstavlja ovonedeljna izjava iz Iraka da bi zemlja trebalo da bude izuzeta iz tog sporazuma", dodao je Menke.\nU SAD-u, u Meksičkom zalivu porasle su zalihe sirove nafte za 2,0 miliona barela u prošloj nedelji, a isporuke su povećane i na Istočnoj obali, prema sinoć objavljenim podacima američke Uprave za energetske informacije. Na Zapadnoj obali su, međutim, zalihe opale, smanjujući ukupne lagerovane količine nafte u zemlji, prenosi "Blumberg".\nnafta cena nafte svetske zalihe nafte nafta na berzi opek-a


Lufthansa smanjuje flotu i gasi Germanwings › Made-in-Germany.rs\nNemački nacionalni avio-prevoznik Lufthansa najavljuje da će trajno smanjiti svoju flotu i zatvoriti svoju niskobudžetnu avio-kompaniju Germanwings, kao odgovor na sunovrat poslovanja usled krize izazvane pandemijom korona virusa, koja je dovela do potpune obustave vazdušnog saobraćaja u celom svetu.\nU saopštenju kompanija navodi da više neće koristiti oko 40 svojih aviona, jer ne očekuje brzi povratak vazdušnog saobraćaja na nivo od pre krize. Kako se dodaje, u Lufthansi predviđaju da će ukidanje restrikcije letova i putovanja trajati još mesecima, kao i da će za povratak u normalu biti potrebno nekoliko godina.\nIako nije navela detalje koliko će ova reorganizacija uticati na zaposlene, kompanija je obećala da će sačuvati što je moguće veći broj radnih mesta, uz najavu da će uskoro započeti razgovore sa sindikatima, prenose agencije.\nSindikati najveće nemačke avio-kompanije su zabrinuti zbog budućnosti radnika Džermanvingsa, niskotarifne Lufthanzine filijale koja od 2015. godine posluje pod imenom Eurowings. O ovoj kompaniji i ranije su kružile priče o postepenom zatvaranju, a takav scenario sada je ubrzala globalna pandemija.


U izradi studija za proglašenje Nacionalnog parka “Drina” | 058.ba\nU izradi studija za proglašenje Nacionalnog parka “Drina”\nSRNA - 10. marta 2013.\t058.ba\nINFO – Studija za proglašenje Nacionalnog parka “Drina”, koja je uslov za prekograničnu saradnju i uspostavljanje Rezervata biosfere, trenutno je u fazi izrade, kao i identifikacija kulturno-istorijskih i prirodnih vrijednosti u okviru rezervata biosfere Drina, te izrada GIS baze podataka i tematskih karata, ističe ministar za prostorno uređenje, građevinarstvo i ekologiju Republike Srpske Srebrenka Golić.\n“To je projekat koji se realizuje na osnovu potpisanog memoranduma 1. marta ove godine između resornih ministarstava Srbije i Srpske. Radi se o aktivnostima na uspostavljanju Rezervata ‘Drina’ koji uključuje tri zaštićena područja u opštinama Bajina Bašta i Užice u Srbiji – i to Nacionalni park Tara, park prirode Zaovine i Mokra Gora. A u Republici Srpskoj to su opštine: Srebrenica, Rogatica i Višegrad”, pojasnila je Golićeva u intervjuu Srni.\nOna naglašava da je prostornim planom Republike Srpske planirano uspostavljanje Nacionalnog parka Drina, a nakon toga bi slijedio postupak uspostavljanja Rezervata biosfere “Drina”, kog proglašava Unesko.\nPrema njenim riječima, Nacionalni park Sutjeska i Nacionalni park Tara pokrenuli su inicijativu za projekat prekogranične saradnje “Očuvanje, unapređenje i promocija genofonda u Nacionalnim parkovima Sutjeska i Tara”.\n“Zajednički nam je i projekat ‘Parkovi Dinarskog luka’, koji se provodi u saradnji sa Međunarodnim fondom za prirodu, u Republici Srpskoj i Federaciji BiH, Srbiji, Crnoj Gori, Sloveniji, Hrvatskoj, Makedoniji, Albaniji, i čiji je osnovni cilj povezivanje svih parkova u regionu ‘Dinarskog luka”, istakla je Golićeva.\nOna navodi da je cilj memoranduma razvijanje bilateralne saradnje u oblasti održivog razvoja i zaštite životne sredine, što podrazumijeva zaštitu i unapređenje životne sredine i održivo korišćenje prirodnih resursa, te integrisanje pitanja životne sredine u ostale sektorske politike.\n“Memorandumom je predviđeno da se saradnja odvija u oblastima klimatskih promjena, zaštite vazduha, upravljanja otpadom… Podrazumijeva saradnju u oblastima zaštite i upravljanja otpadnim vodama, zaštite prirode, upravljanja i zaštite ekološki osjetljivih područja, uključujući i zaštićena dobra”, dodala je Golićeva.\nOna očekuje da će zajedničke aktivnosti doprinijeti razvoju zelene ekonomije, podizanju stepena energetske efikasnosti i većeg korišćenja obnovljivih izvora energije.\nGolićeva vjeruje da će saradnja dva ministarstva – Srpske i Srbije – jačati i u pitanjima kontrole industrijskog zagađenja i upravljanja rizikom, obrazovanja i podizanja svijesti javnosti o značaju zaštite životne sredine, u implementaciji međunarodnih konvencija i sporazuma, te da će jačati saradnja u oblasti prenosa evropskog zakonodavstva, jer je Srbija tu ispred Srpske.\nGolićeva smatra da Srpska može od Srbije preuzeti iskustva u vezi sa uspostavljenjem evropskog zakonodavstva u oblasti zaštite životne sredine.\n“Posebno bih istakla kreiranje zajedničkih projekata u oblasti prekogranične saradnje i zajedničko apliciranje za IPA fondove, jer iskustvo govori da se za takve zajedničke projekte od evropskih pretpristupnih fondova mogu dobiti značajna finansijska sredstva”, dodala je Golićeva.\nOna u intervjuu Srni zaključuje da je i Republika Srpska u stalnom procesu usklađivanja zakonodavstva sa evropskim standardima i direktivama, tako da će joj iskustva Srbije i te kako dobro doći, tim prije što su privrede manje – više kompatibilne i što su im problemi u oblasti zaštite životne sredine slični i zajednički, a kolege iz Srbije pokazale su otvorenost i spremnost da pomognu.\nOznake: Nacionalni park "Drina", Srebrenka Golić


Koncept nepoštenog duga\nAugust 10, 2016 Raznodug, grčka, nemačkakombi011\nNisam imao pojma da postoji termin nepošten dug, međutim ne možeš ostati imun na vesti koje se plasiraju mesecima vezano za Grčku kao kamenčić koji žulja Evropsku uniju a da budeš objektivno informisan.\nI onda pročitam vest na sajtu B92 “Nemci uštedeli 10 hiljada mlrd. EUR” tačnije to je tekst preuzet sa Dojče vele-a. Al’ su ti Nemci vredan i radan narod a Grci, pa to su teški neradnici. Oni bi samo da troše, lepo žive, kupaju se u moru a da im pare kaplju. Koja drastična razlika između dva naroda čije su države u jednoj uniji – Evropskoj.\nA Srbi? Oni su uglavnom podeljeni po svakom pitanju pa i po pitanju kritike prema pravoslavnoj braći Grcima što sam najbolje video kroz komentare na svaki tekst ili vest koja se pojavi u medijima. Evo tog brojčanog odnosa prema jednom od komentara na napred pomenuti tekst sa sajta b92:\nKakve sve ovo veze ima sa nama i konceptom “nepoštenog duga” to bi verovatno umeli da objasne naši brojni ekonomski stručnjaci. U međuvremenu pogledajte isečak iz dokumentarnog filma “DEBTOCRACY” koji objašnjava “kako je Ekvador uspeo da reši potpuno isti problem koji mi imamo”. Svaka sličnost sa republikama bivše SFRJ je sasvim slučajna:\n← Odbijanje plaćanja putarine\tDostava robe, veliki problem Beograda →


Preduzetnici iz Prijedora u strahu za budućnost | Grad Prijedor online vijesti i informacije\n“ZATVORIĆEMO KAFIĆE AKO MLADI OVAKO NASTAVE” U Prijedoru 17 pozitivnih...\nPreduzetnici iz Prijedora tvrde da su mjere Vlade RS za pomoć privredi bile blage, da nisu sve ni ispoštovane i najvili su da će od države tražiti pomoć i za juni mjesec.\nTo je zaključeno na sastanku upravnih odbora Područne zanatsko-preduzetničke komore i zanatskog preduzetničkog udruženja iz ovog Grada sa ciljem analiziranja rezultatat dosadašnjih mjera za sanaciju posljedica pandemije korona virusa, te utvrđivanja dodatnih mjera za oporavak i razvoj preduzetništva.\nSastanku preduzetnika prisustvovali su i ministar privrede i preduzetništva RS Vjekoslav Petričević, te gradonačelnik Prijedora Milenko Đaković.\nPredsjednik upravnog odbora područne zanatsko-preduzetničke komore Prijedor Ranko Zgodić kaže da preduzetnici žele da postave nove zahtjeve i predlože mjere koje bi Vlada RS trebala usvojiti.\n-Nove mjere su potrebne kako bi preduzetnici jesen dočekali dobro spremni, jer očekujemo na bazi obećanja koje smo do sada imali, da ćemo ljeto uspjeti prebroditi, međutim, bojimo se jako jeseni i zime, da će to krenuti u nekontrolisanom pravcu i da će puno preduzetnika zbog ove situacije morati ući u fazu odjave radnje i odjavljivanja radnika što je nezgodno i nepopularno, a i štete su i za grad i državu-izjavio je Zgodić.\nOn je podsjetio da se su se na početku pandemije čule poruke kako će krizu zbog pandemije zajedno proći javni i privredni sektor, te da će podjednako ponijeti njen teret.\n-Druga simptomatična izjava je bila od predsjednika Vlade RS da će jako i žestoko pomoći preduzetnike u smislu paketa mjera koje će se donijeti. Kroz ovaj period vidimo da su te mjere bile jako, jako blage i čak nisu ni ispoštovane. Jedna od mjera koja je bila predložena za april i maj, i to je bilo rečeno na javnoj sceni, da će se preduzetnicima i njihovim radnicima pustiti minimalne plate i porezi i doprinosi. Većina preduzetnika još uvijek nije dobila te minimalne plate ni za april, a za maj se još kalkuliše – tvrdi Zgodić.\nOn je dodao da su zemlje u okruženju uvele podsticaje preduzetnicima i za juni mjesec i najavio da će to isto tražiti od Vlade RS domaći preduzetnici.\nGradonačelnik Prijedora Milenko Đaković je rekao da u gradu na Sani ima 1.360 preduzetnika. On je podsjetio da je grad sa 200.000 KM izmirio obaveze preduzetnika prema gradskoj upravi te platio njihove troškove za grijanje, kanalizaciju i vodu.\n-Pored toga izdvojili smo oko 500.000 KM za dalji podsticaj sjetve u poljoprivredi. Sada očigledno sve sabiramo da vidimo kako dalje. Privrednici, u vremenu iza virusa korona, imaju usporene i malobrojnije djelatnosti i poslove nego što su očekivali, a kraj virusa i razvoj privrede u Evropskoj Uniji je na dugom štapu po mnogim parametrima koje gledamo, tako da će i naši privrednici imati usporen dalji razvoj-izjavio je Đaković.\nOn je dodao da lokalne vlasti zajedno sa Vladom RS moraju utvrditi način za očuvanje preduzetništva.\nMinistar privrede i preduzetništva u Vladi RS Vjekoslav Petričević smatra da je Vlada RS odgovorno postupila čim se pojavila pandemija.\nOn je podsjetio da su u martu sa deset i po miliona KM uplaćeni porezi i doprinosi za 30.000 radnika. Potom je u aprilu pored porez i doprinosa, Vlada RS isplatila i najniže plate sa 26 miliona KM za 36.000 radnika.\n-Uredba koja je u aprilu stupila na snagu po pitanju djelimičnog prestanka rada i ostalih posljedica da li zbog gubitka tržiša, nemogućnosti nabavke repromaterijala ili nemogućnosti plasamana proizvoda na tržište, omogućava dodjelu novca privrednim subjektima. Na taj način će se obezbijedititi plasman 25 miliona KM za 33. 000 radnika-izjavio je Petričević.\nOn je dodao da će za maj sa sedam miliona KM biti uplaćeni porezi i doprinosi i najniža plata za 10.000 radnika.\n-Ove mjere su najbolje u regionu i mjere koje su najviše uticale da imamo najmanji odliv radnika. Po zadnjim podacim 6.100 radnika je ostalo bez posla, ali je u istom periodu 4.000 radnika zaposleno-rekao je on.\nPetričević je istakao da dolazi možda i teži period nego što je bio ovaj, i najavio da će Vlada RS zajedno sa privrednicima u narednih 15 dana donijeti nove mjere.\nPetričević kaže da je za RS veoma bitan oporavak evropske privrede na koju je oslonjena naša prerađivačka industrija.\n-Imamo informacije da se polako pokreću procesi i da se ugovori obnavljaju. Možda je najteža situacija u drvoprerađivačkoj industriji, odnosno industriji namještaja, jer su napunili skladišta i imaju problem sa plasmanom proizvoda, ali nadam se da ćemo i to riješiti narednih dana-zaključio je Petričević.


Foto: utds_updates / Twitter\nMatić, koji je za 45 miliona evra stigao iz Čelsija, prvi put je vežbao sa novim saigračima u danu u kome je proslavio 29. rođendan.\nTrening u kampu Junajteda pokraj sela Karington, koji se nalazi u distriktu Traford, grofovije Veliki Mančester, protekao je u dobrom raspoloženju, ali i čestoj kiši.\nNije ona smetala Matiću ni da radi, ni da se upozna sa momcima sa kojima je dosad samo bio rival na terenu, a ni da uživa sa starim znancima.\nPosle srdačnog zagrljaja sa Polom Pogbom, čiji je stomilionski transfer najskuplji u istoriji fudbala, naš reprezentativac je uglavnom provodio vreme uz Huana Matu, Španca sa kojim je svojevremeno igrao u Čelsiju.\nPred trening, Nemanja je kratkotrajno lepo vreme iskoristio da se porodicom prošeta mančesterskim ulicama, a tom prilikom su mu prilazili neznanci i, kao veliki navijači Junajteda, čestitali mu na transferu na "Teatar snova".\nU isto vreme, brojni drugi navijači Mančestera, oduševljeni dolaskom ovog veznog fudbalera, ismevali su pristalice londonskih "plavaca" na društvenim mrežama. Delom zbog toga što su iz Čelsija stigli i menadžer Žoze Murinjo, i pomenuti Mata, sad i Matić, a delom zbog onoga što su navijači londonskog kluba svojevremeno radili sa dresovima kada je Španac napustio njima omiljenu ekipu. Tada su "Mata" prepravljali u "Matić", pa je pitanje šta li će sad smisliti, kada je i srpski fudbaler završio na Old Trafordu:


Sirijska opozicija neće učestvovati na mirovnoj konferenciji\nGlavna sirijska prozapadno orijentisana grupa saopštila je danas da neće učestvovati na mirovnoj konferenciji u organizaciji SAD i Rusije dok se dešavaju masakri u Siriji, što je udarac za međunarodne napore da se okonča građanski rat u toj zemlji.\nPortparol Sirijske nacionalne koalicije Kalid Saleh rekao je da ova grupa neće podržati nikakve međunarodne mirovne napore u vrijeme kada libanski Hezbolah vrši "invaziju" na Siriju.\nIran i Hezbolah imaju sve veću vojnu ulogu u Siriji, gdje podržavaju predsjednika Bašara al Asada i njegove trupe na terenu, prenio je AP.\nObjava sirijske opozicije uslijedila je samo dan nakon što je sirijski ministar vanjskih poslova Valid al Moalem izjavio da će vlasti ove zemlje prisustvovati planiranoj mirovnoj konferenciji u Ženevi, ali je postavio uslove koje će opozicija teško prihvatiti.\nAl Moalem je rekao da će Asad ostati predsjednik najmanje do izbora 2014. godine i da bi mogao da se kandiduje za novi mandat, kao i da će svaki eventualni dogovor na konferenciji biti stavljen na referendum.\nSirijska nacionalna koalicija, glavna opoziciona politička grupa u egzilu, insistira da Asad mora da se povuče sa vlasti i da bude isključen iz političkog procesa.


Veći broj prijava iz Srbije Sudu za ljudska prava u Strazburu\nOd 26 presuda izrečenih za predmete iz Srbije u 2017. godini u 25 je konstatovano bar jedno kršnje prava, navodi se u godinšnjem izveštaju Suda u Strazburu.\nKada je Srbija u pitanju broj novih prijava u 2017. godini iznosio je 1.431 što je blago povećanje u odnosu na 1.330 dobijenih prijava u 2016. godini, navodi se u godišnjem izveštaju Evropskog suda za ljudska prava.\nPredsednik Evropskog suda za ljudska prava Gudio Raimondi je godišnjoj konferenciji u Strazburu izjavio je da je u 2017. godini primećen ukupni porast prispelih zahteva( 63.350 novih prijava što je za 19 procenta više u odnosu na 2016. godinu) uglavnom, kao je naglasio, zbog novih predmeta protiv Turske.\nNajviše prijava, u odnosu na svakih 10.000 stanovnika, stiglo je iz Rumunije ( 3,31), Turske ( 3,25), Bosne i Hercegovine (2,47), Crne Gore (2,22). Prosek za Srbiju je 2,03 što je gotovo tri puta više od evropskog proseka, navodi se u izveštaju.\nEvropski sud za ljudska prava navodi da su u 2017. godini 1.594 prijave iz Srbije proglašene kao neprihvatljive, povodom 92 predmeta Sud je u komunukaciji sa Vladom i čeka dodatne informacije dok su presude izrečene za 37 prijava.\n"Kada je reč o Srbiji, od 26 presuda donetih u 2017. godini ( od kojih neke obuhvataju više predmeta ) u 25 je pronađena najmanje jedan prekršaj. Najčešće kršene odredbe se odnose na neispunjavanje sudskih odluka i zabranu diskriminacije, stoji u godišnjem izveštaju Evropskog suda za ljudska prva za 2017. godinu.\nNavodi se i da Sud za ljudska prava u Strazburu između između 1959. godine ( kada je Sud osnovan) i 2017. godine doneo ukupno 179 presuda koje se odnose na prijave iz Srbije i da je u njih 161 pronađeno najmanje jedno kršenje odredbi.


Firmi SNSD-ovog odbornika podsticaj od Ministarstva energetike i rudarstva RS - Spin Info\nFirma „Solar 1“ Bileća, čiji je direktor i suvlasnik odbornik SNSD-a u trebinjskoj Skupštini Milutin Mastilović, nedavno je dobila podsticaj od Ministarstva energetike i rudarstva RS od skoro 30.000 maraka. „Solar 1“ bavi se proizvodnjom električne energije putem malih solarnih elektrana, a ima samo jednog zaposlenog. Milutin Mastilović direktor je i Elektroprivredine “Solarne fotonaponske elektrane Trebinje 1” u izgradnji, za koju je koncesiju dodijelilo Ministarstvo energetike i rudarstva RS, odnosno Vlada RS.\nMilutin Mastilović za “Direkt” kaže da je njegova firma podsticaj od Ministarstva dobila za projekat servisa za predikciju proizvodnje električne energije iz solarnih elektrana za potrebe bilansiranja.\n“Želimo da razvijemo servis za vlastite potrebe jer imamo tu obavezu kao proizvođač prema ERS-u, te želimo imati servis koji ćemo ponuditi na tržištu ostalim proizvođačima električne energije iz solarnih elektrana. Sredstva koja smo dobili od Ministarstva iznose 25 posto od ukupne vrijednosti projekta koga ćemo realizovati”, objašnjava Mastilović.\nO poslovima odbornika Mastilovića sa malim solarnim elektranama “Direkt” je pisao ranije.\nOsim “Solara 1”, podsticaj od Ministarstva u Hercegovini su dobile još dvije firme. Jedna je „Radanović kompani“ iz Trebinja koja se bavi kopanjem šljunka i pijeska te vađenjem gline i koalina. U prošloj godini imala je šest zaposlenih. Njen vlasnik i direktor je Aleksandar Radanović, a od Ministarstva je dobila skoro 31.000 maraka. Druga firma je „Planta Bela“, takođe iz Trebinja, čija je vlasnica i direktorica Svjetlana Vuletić. Firma je u prošloj godini imala jednog zaposlenog, bavi se proizvodnjom eteričnih ulja, a dobila je isti iznos kao i „Solar 1“ – 29.647 maraka.\nIzvor: Direkt/Jelena Denda Borjan\nPrevious Од Општине Источно Ново Сарајево сигурни послови за Телефонију “Видаковић”\nNext Mali Kalinovik- velika pljačka


Miroslav Parović – “od Vučićevog do Đilasovog bota” – Gerila\nGerila > Politika > Miroslav Parović – “od Vučićevog do Đilasovog bota”\nMiroslav Parović – “od Vučićevog do Đilasovog bota”\nobjavljeno na Sep. 26, 2018 u 1:37 pm 26/09/2018\nSrpska politička scena – mesto na kom obitava mnogo šarenih lica sa još šarenijim idejama, programima i politikama i u kojoj je na snazi samo parola – sve je moguće.\nDavno je jedan rijaliti program imao slogan “očekuj neočekivano”, a danas se ta parola sasvim uspešno poprimila i na srpsku političku scenu. Taj tadašnji rijaliti program se tragično završio pogibijom trojice učesnika, a kako će se ovaj u kom svi mi živimo završiti, ne smemo ni da pomišljamo.\nNije tajna da već 6 godina apsolutnu vlast u Srbiji drži jedna neprirodna stranka i još neprirodnija koalicija, za tih 6 godina opozicija je pokušavala sve i svašta, od neprirodnog udruživanja, do neočekivanih podela, pa onda i do još neočekivanijih pomirenja, da bi nakon beogradskih izbora jedan deo shvatio da je đavo itekako odneo šalu i da ako ne preduzmu nešto ne samo da neće osvojiti vlast nego će izgubiti i dragoceni deo kolača koji se ogleda u skupštinskim foteljama.\nNije trebalo puno da se mudruje i razmišlja, opozicija je prepisala recept koji sasvim uspešno koristi SNS, odnosno ako oni mogu da imaju bućkuriš koaliciju, zašto ne bi mogli i mi i to ne bilo kakvu nego su u pod jednim krovom okupili baš bukvalno svakakve različite ljude i ideje, okupljene pod kako oni kažu, sloganom “kada nam kuća gori, ne možemo da gledamo sopstvene razlike, već moramo da se ujedinimo i ugasimo požar”. Kakav se požar tačno gasi, onaj koji je zahvatio celu državu i narod ili onaj koji je zahvatio njihove lične interese, ne možemo još uvek da procenimo i ne želimo u ovom tekstu time da se bavimo.\nNećemo puno da se bavimo ni samim trenutnim sastavom ove koalicije, ali hoćemo nekim detaljima koji itekako “kopaju oči” i koji su za svakog mislećeg čoveka jednostavno preterani.\nMiroslav Parović, čovek koji je 2012. isključen iz Dveri i čiji razlaz sa Boškom Obradovićem nije bio nimalo prijatan, takođe je lutao dugo političkom scenom, vodeći prvobitno pokret “Treća Srbija”, a sada i “Narodni Slobodarski Pokret”. Pojedini režimski blatoidi su pisali ranije o željama Parovića da pristupi “Savezu za Srbiju”, međutim bez većeg odjeka i reakcija. Nije nikakva tajna ni da je nakon što je napustio Dveri, Miroslav Parović bio od najveće koristi Aleksandru Vučiću za čije interese je i radio pokušavajući da preotme glasove ostatku opozicije. Verovatno u ovom momentu nezadovoljan dogovorenim aranžmanom sa liderom naprednjaka pokušava ono što i svaki drugi političar u Srbiji, da pređe u bolje plaćeni tabor. Da li će ga i kako “Savez za Srbiju” dočekati videćemo, najveći adut mu predstavlja Mladen Đorđević, kum jednog od lidera saveza – Dragana Đilasa. Nije takođe tajna da se Parović često sastaje sa Đorđevićem koji bi trebao da bude posrednik u odvijanju ovog “transfera”.\nDa nas novo proširenje “Saveza za Srbiju” ne bi čudilo ni najmanje, u prilog govore i nedavne najave za još jedno neočekivano pojačanje – to bi trebao da bude bivši predsednik Srbije Boris Tadić.\nIako Tadić i Đilas nisu ni u najmanje dobrim odnosima, iako se dugo provlačila priča koju je i sam bivši gradonačelnik Beograda potvrdio, da za Tadićevu Socijaldemokratsku Stranku nema mesta u “Savezu za Srbiju”, nedavno su drugi lideri ove koalicije demantovali izjavama da se sa strankom bivšeg predsednika republike pregovara i da je samo pitanje vremena kada će se priključiti ekipi.\nNakon svih ovih najava i transfera, možemo zaključiti samo da “Savez za Srbiju” počinje uspešno da kopira metode Srpske Napredne Stranke koja je pred izbore 2012. godine postala sigurna kuća za sve one koji samostalno nisu imali ni promil šanse na izborima protiv tada dominantne Demokratske Stranke, a da li je Srbiji zaista potrebno da jedan bućkuriš zameni drugim i da umesto jedne koalicije bez ikakve ideologije i programa zameni nešto potpuno isto sa samo malo drugačijim facama ne znamo, ali svakako da ćemo sa sve većim gađenjem gledati razvoj situacije i zaista “očekivati neočekivano”.\nKakve veze ima pevačica sa pozorištem?! SNS-ova Leontina dobija mesto u Upravnom odboru Beogradskog dramskog\nKakva je razlika između “najgoreg ovozemaljskog ološa” i naprednjaka?!


Jovana Gardašević: Pokreni se i pokaži šta znaš jer znanje kreira lidere!\nBack PRIVREDA INSTITUCIJE Jovana Gardašević: Pokreni se i pokaži šta znaš jer znanje kreira lidere!\nčetvrtak, 24 januar 2019 08:21\nLiderstvo je tema kojom se profesori i asistenti na Fakultetu za ekonomiju i inženjerski menadžment u Novom Sadu bave ne samo na predavanjima vezanim za predmete kao što su Menadžment i Menadžment ljudskih resursa već i u sklopu tematskih predavanja koja se organizuju u okviru takmičenja “Fimek nagrađuje znanje“. Naime, ovo takmičenje se na ovom Fakultetu održava već tradicionalno, desetu godinu za redom, pod sloganom „Pokreni se i pokaži šta znaš jer znanje kreira lidere!”\nU tu svrhu jedna od predavača na današnjem takmičenju bila je i asistentkinja na ovom Fakultetu, Jovana Gardašević, koja je na zanimljiv i interaktivan način, đacima, a budućim studentima, predstavila osnovne postulate Menadžmenta ljudskih resursa i Liderstva kao jednog od njegovih novijih pojava.\n- Bilo je reči o razlici između pojmova Menadžment i Liderstvo, karakteristikama liderstva, razlici između menadžera i lidera, ključnim osobinama koje lideri treba da poseduju zatim o tipovima liderske moći, vrstama lidera. Znati biti lider podrazumeva sijaset karakteristika i osobina, na čelu sa znanjem, koje potencijalni lideri treba da poseduju. Zato je projekat “Fimek nagrađuje znanje“ osmišljen tako da ukaže mladim ljudima na vrednosti koje se neguju na ovoj visokoškolskoj instituciji a pre svega se misli na znanje koje im se pruža zahvaljujući stručnom i kompetentnom nastavnom kadru. U skladu sa tim, želimo da motivišemo đake i buduće studente da vrednuju znanje i priključe se savremenom i interaktivnom pristupu učenja i sticanja znanja, kakvo se nudi na svim studijskim programima Fakulteta za ekonomiju i inženjerski menadžment u Novom Sadu - onavestila je Jovana Gardašević.


Niška televizija » Gradsko veće najavljuje kontrole trošenja sredstava u niških gradskim ustanovama (VIDEO)\nGradsko veće najavljuje kontrole trošenja sredstava u niških gradskim ustanovama (VIDEO)\nObjavljeno 07.04.2014. 17:42\nGradsko veće najavljuje ozbiljne kontrole niških gradskih ustanova, pre svega u oblasti kulture, zbog toga što je primećena tendencija nagomilavanja dugovanja za materijalne troškove i blagi porast broja zaposlenih.\nUz najavu o smanjenju budžeta Grada Niša za ovu godinu, to je moglo da se čuje na današnjoj sednici Gradskog veća, gde su sa dnevnog reda skinute sve tačke po kojima je trebalo da se u pojedinim gradskim upravama i službama izmeni pravilnik o sistematizaciji radnih mesta.\nPosebna, na trenutke žučna rasprava, vodila se oko situacije u Predškolskoj ustanovi Pčelica, koja grca u dugovanjima od skoro 190 miliona dinara.\nPosebna kontrola poslovanja naložena je u Predškolskoj ustanovi Pčelica, a prema recima zamenika gradonačelnika Ljubivoja Slavkovića, isto će se tražiti i u drugim gradskim ustanovama, posebno u oblasti kulture. Većnici su tražili i preciznu informaciju o broju zaposlenih.\nNeophodno je da sami sprovedemo mere štednje i dodatno prekontrolišemo javni sektor u cilju racionalizacije, čulo se na sednici Gradskog veća. Današnji predsedavajući najavio je i smanjenje projektovanog budžeta za ovu godinu. Slavkovic je pozvao rukovodioce u javnom sektoru da pripreme mere štednje u svojim organizacijama.\nSa dnevnog reda skinute su tačke u kojima uprave grada traže izmenu sistematizacija radnih mesta. Slavković kaže da se uglavnom radilo o iskazivanju potrebe za novim radnicima.\nVeće je, izmedju ostalog utvrdilo i predlog odluke o boravišnoj taksi. Utvrđeni su predlozi izveštaja o radu TON-a, Pozorišta lutaka, Narodnog pozorišta, Simfonijskog orkestra, Muzeja, Galerije savremene umetnosti, Regionalnog centra za prof. razvoj zaposlenih u obrazovanju, zatim Ustanove Pčelica, Dečijeg centra, Ustanove Mara, Sigurne kuće. Odlučeno je i da se raspiše javni oglas za izbor načelnika i zamenika načelnika tri gradske uprave – za kulturu, sport i obrazovanje. Između ostalog, usvojen je i Program sistematske deratizacije, Program poljoprivredne politike, kao i Zaključak o evidentiranju nepokretnosti na teritoriji Grada Niša.\nOd ovoga ponedeljka Dobar dan\nI Vesna Milić u Telepresu 3 i 4


LIGE EVROPE OSTAJE SAMO SAN: Srbija ide u "slabije" takmičenje\nOpšte je poznato da je UEFA rešila da pored lige šampiona i lige evrope uvede još jedno takmičenje, to takmičenje će pre svega biti namenjeno „slabijim“ timovima koji ne mogu da dođu do izražaja u Evropi zbog bogatijih ekipa. To takmičenje kreće od naredne sezone (ove sezone i dalje imamo 3 pretstavnika u LE i jednog u LŠ).\nPartizan i Zvezda su kao glavni timovi iz naše lige i uspeli da donesu najviše Srpskom fudbalu, međutim to nije bilo dovoljno da bi se koeficijent značajno poboljšao kako bi nas doveo do mesta koje dobija pretstavnika u LE. Zvezda je ispadanjem iz Lš, odnosno Partizan iz LE zvanično stavila tačku na san o Ligi Evrope.\nOd naredne sezone počinje novo takmičenje koje tek treba da dobije svoj oblik, međutim biće to veliki hendikep za naše timove kako na finansijskom tako i na fudbalskom planu. Već je poznato da je moguća i promena kod lige šampiona, odnosno da to postane zatvoreno takmičenje, što će još više otežati našim klubovima izlazak u Evropu.\nPrevious Article DOMAĆE SNAGE: Partizan KUPUJE iz Ling Long lige\nNext Article GRADSKA LIGA VALJEVO: Mali korak gazi sve pred sobom!


Poslovna škola za PR – P.R.A. Public Relations Agencija\nPoslovna škola za public relations jedina je ustanova takve vrste u ovom delu Evrope (nekadašnja Istočna Evropa).\nPoslovna škola za public relations je jedina ustanova takve vrste u ovom delu Evrope. Nastavni program je napravljen prema najnovijim edukativnim standardima međunarodno priznatih poslovnih škola i ima za cilj da prenese veštine uspešne komunikacije organizacija i pojedinaca na optimalan način.\nU poslednjih dvadeset pet godina, škola je obrazovala više od 2500 polaznika, koji danas vode poslove public relations-a, marketinga i pojedinih područja PR-a u najznačajnijim domaćim i stranim organizacijama. Znanja i veštine koje polaznici stiču u Poslovnoj školi imaju trenutnu upotrebnu vrednost jer ih studenti stiču kroz interaktivnu nastavu i praktične primere uz mentorsku podršku vodećih svetskih i domaćih eksperata.\nOsnovni cilj Poslovne škole za public relations je da prenese svetska znanja iz ove oblasti i obrazuje stručnjake iz public relations-a koji su preko potrebni našim privrednim i neprivrednim organizacijama.\nDa po najvišim edukativnim standardima prenese upotrebna znanja i veštine koje mogu primeniti u svom poslu;\nDa polaznici u svoijm organizacijama u saradnji sa svojim rukovodstvom podignu kvalitet organizacije internih i eksternih komunikacijskih aktivnosti\nKreiranje potrebe u organizacijama za public relations stručnjacima, dalja specijalizacija ljudi u PR-u i u drugim graničnim oblastima\nUspostavljanje veze privrede i medija od obostranog interesa.\nVeština public relations-a prenosi se na savremen način, uz audio-vizuelna pomagala i praktične primere. Studije slučaja (case studies) i kreativne radionice (workshops) su sastavni deo svakog predavanja. Kreativne radionice izvode se u manjim grupama pod vođstvom mentora.\nZa najuspešnije postoji mogućnost višeg nivoa edukacije – rad u pojedinim projektima u public relations agenciji P.R.A. i vodećim marketing i propagandnim agencijama.\nNastava: subotom od 10.00 do 17.00 i nedeljom od 10.00 do 13.30\nMesto: Požeška 67a, Beograd, Poslovna škola za public relatons\nKontakt: Tel: 011/2546 401, 011/2546 437\nMob: +381 62 412772\nE mail: educa@pra.rs, office@pra.rs\nKonačna ocena se formira na osnovu stalnog praćenje rada polaznika, njihovog učešća u nastavi, uspeha na kreativnim radionicama i zadacima, praktičnom radu u PR-u, kvalitetu seminarskog rada i završnog rada na kraju školovanja. Temu seminarskog rada bira polaznik uz saglasnost Upravnog odbora Škole.\nOnima koji sa uspehom završe dva semestra Poslovne škole za public relations dodeljuje se diploma Poslovne škole za uspešno završeno obrazovanje u public relations-u. Oni koji završe samo jedan semestar obrazovanja dobijaju diplomu o završenom prvom nivou obrazovanja u public relations-u.\nPolaznici koji nisu uspešno završili sve zadatke, kreativne radionice, seminarski rad dobijaju Certiﬁcate o pohađanju nastave na Poslovnoj školi za public relations.


Policajci čistili put Đedovićevoj grupi?\nPOLICIJA SAOPŠTILA DA JE RAZBILA MREŽU KRIJUMČARA LJUDI, MEĐU KOJIMA I DVOJICU KOLEGA\nInspektori Odsjeka kojim rukovodi Nikola Medenica, pratili su tu grupu od januara, dok nisu prikupili dokaze i juče ih u cik zore uhapsili\n20007 pregleda\t3 komentar(a)\nPrivođenje jednog od osumnjičenih, Foto: Luka Zeković\n21.11.2019. 07:34h Ažurirano: 21.11.2019. 10:05h\nNovljanin Ljubomir Đedović (39) organizovao je kriminalnu grupu koja je duže od godinu krijumčarila migrante, a čiji su pripadnici i dvojica službenika danilovgradske policije - Aco Kalpačina (46) i Radomir Stojović (49), rečeno je “Vijestima” iz vrha Uprave policije.\nĐedović je uhapšen juče u Herceg Novom, a inspektori Odsjeka za suzbijanje krijumčarenja, trgovine ljudima i ilegalnih migracija, u Danilovgradu su uhapsili Stojovića i njegove sugrađane Vladimira Peroševića (33), njegovu suprugu Anđelu Perošević (31) i Dragana Dragutinovića (62).\nU Nikšiću su lisice na ruke stavljene Anđelinom ocu Milenku (58) i bratu Željku Dragutinoviću (23), njihovom zetu Mitru Kecojeviću (50) i njihovim sugrađanima Darku Mijuškoviću (33), Ratku Kadoviću (66) i Svetlani Aleksić (40).\nKalpačina je uhapšen u Podgorici.\nPrema nezvaničnim saznanjima “Vijesti”, dvanaestočlana kriminalna organizacija je po Đedovićevom nalogu prokrijumčarila više grupa od po 10 do 20 migranata, na ruti Albanija - Crna Gora - Bosna i Hecegovina.\nPolicija tvrdi da su krijumčarili više grupa migranata(Foto: Luka Zeković)\nInspektori Odsjeka kojim rukovodi Nikola Medenica, pratili su tu grupu od januara, dok nisu prikupili dokaze i juče ih u cik zore uhapsili.\nDeset članova kriminalne grupe uhapšene u akciji “Monika”, osumnjičeni su za stvaranje kriminalne organizacije, nedozvoljeni prelazak državne granice i krijumčarenje ljudi, a Kalpačini i Stojoviću na teret se stavlja zloupotreba službenog položaja.\nPrema saznanjima “Vijesti”, grupa uhapšena po nalogu specijalne tužiteljke Mire Samardžić, sumnjiči se da je od januara organizovala prihvat miganata, prevoz preko teritorije Crne Gore do pograničnog pojasa sa BiH, odnosno do nadomak graničnih prelaza Ilino brdo i Vraćenovići... Odatle su grupe, koristeći nepristupačnost terena, ilegalno ulazile na teritoriju susjedne države.\nKrijumčarili osobe sa statusom tražilaca azila(Foto: Savo Prelević)\nNavodno, Dragutinovići koji su uhapšeni u Nikšiću, taksi automobilima prevozili su migrante, a policajci su im pomagali da ne budu kontrolisani na ruti od jedne do druge granice.\nŠef Odjeska koji je realizovao akciju hapšenja, saopštio je da je ta grupa formirana zbog krijumčarenja stranih državljana koji su u Crnoj Gori imali status tražilaca azila.\nJedna od uhapšenih u akciji “Monika”(Foto: Savo Prelević)\nOsumnjičeni su juče saslušani u Specijalnom državnom tužilaštvu.\n“Tokom aktivnosti koje su sprovođene u okviru akcije ‘Monika’ ostvarena je međunarodna saradnja sa policijskim službama u Bosne i Hercegovine, kao i saradnja sa EUROPOL-om kroz razmjenu informacija. Ova akcija predstavlja nastavak aktivnosti policije u borbi protiv organizovanih kriminalnih grupa koje učestvuju u krijumčarenju ljudi preko teritorije Crne Gore kao tranzitne zemlje”, saopštio je Medenica.\nU saopštenju se ističe da je u posljednjih godinu presječeno pet lanaca krijumčarskih mreža i razbijeno pet organizovanih kriminalnih grupa koje su brojale 51 člana.\nMedenica: Protjeraćemo kriminalce iz naših redova\nMedenica je saopštio da je jedan od prioriteta Uprave policije borba protiv svih oblika organizovanog kriminala i krijumčarenja i da će crnogorska policija i dalje biti posvećena otkrivanju, sprečavanju i suzbijanju svih krivičnih djela:\n“I energično će raditi na identifikovanju, lišenju slobode i procesuiranju svakog pojedinca, i u sopstvenim redovima, za kojeg bude postojala sumnja da je počinio bilo koje krivično djelo. Uprava policije osuđuje nezakonito ponašanje navedena dva policijska službenika i pruža maksimalnu podršku nadležnim organima u procesuiranju ovakvih i drugih nezakonitih slučajeva i uradićemo sve što je u našoj nadležnosti u narednom periodu da svaki ovakav pojedinac, ukoliko postoji, bude otkriven, procesuiran i kažnjen u slučajevima u kojima se dokaže krivica u krivičnom postupku”, saopštio je Medenica.\nRadomir StojovićRatko KadovićSvetlana AleksićMitar KecojevićDarko MijuškovićŽeljko DragutinovićMilenko DragutinovićNikola MedenicaDragan DragutinovićTrgovina ljudimaVladimir PeroševićAnđela PeroševićUprava policijeAco KalpačinaMira SamardžićKrijumčarenje ljudiLjubomir Đedović


Gradska opština Zvezdara angažovala je sertifikovanu firmu koja će u narednih 15 dana obaviti dezinfekciju svih registrovnih stambenih zajednica na teritoriji opštine.\n13 Decembar 2020 Opštine, Zvezdara 97 pregleda 0 komentara Izvor: Opština Zvezdara\nPri dezinfekciji će se koristiti sredstva na bazi aktivnog kiseonika koja ne mogu naštetiti zdravlju stanara niti kućnih ljubimaca.\nKako jeZvezdara opština sa najvećim brojem registrovanih stambenih zajednica dezinfekcija će biti obavljena u 3160 zgrada čime Opština Zvezdara daje svoj doprinos na suzbijanju i sprečavanju daljeg širenja epidemije korona virusa.\nDezinfekcijom će biti obuhvaćeni hodnici na svim spratovima, rukohvati, gelenderi, ptt sandučići, interfoni, ulazna vrata, prekidači, spoljne kvake svih vrata u zgradi, kao i liftovi.\nPrema rečima predsednika GO Zvezdara Vladana Jeremića, prvo će biti dezinfikovane zgrade na Konjarniku a zatim u naselju „Vojvode Vlahovića“, pa centralni deo opštine i Novo Mirijevo.\nJeremić je naglasio da je ova akcija Opštine Zvezdara besplatna za građane i dodao da upravnici stambenih zgrada mogu dobiti podrobnije informacije kada će njihova zgrada doći na red za dezinfekciju – ukoliko pošalju mejl na info@zvezdara.org.rs. Procena je da bi dnevno moglo da bude dezinfikovano oko 200 ulaza – istakao je on i dodao da je bezbednost i zdravlje građana na prvom mestu.\nbesplatna dezinfekcija registrovane stambene zajednice\nZvezdara, 30 April 2021, 97, 0\nZvezdara, 3 Novembar 2020, 97, 0\nZvezdara, 31 Maj 2021, 97, 0\nZvezdara, 29 Oktobar 2020, 97, 0\nZvezdara, 27 Novembar 2020, 97, 0\nZvezdara, 24 Oktobar 2020, 97, 0\nZvezdara, 4 Decembar 2020, 97, 0\nZvezdara, 18 Decembar 2020, 97, 0\nZvezdara, 13 Decembar 2020, 97, 0\nZvezdara, 7 Decembar 2020, 97, 0


Home / Politika korišćenja / Smernice Smernice\nZa korišćenje naših usluga smo postavili nekoliko smernica, a sve u cilju pružanja stručnog i kvalitetnog servisa Vama, našim korisnica. Neke od ovih smernica Vam se mogu činiti stroge, ali sve one imaju isti cilj – osiguravaju sigurno, funkcionalno, i pouzdano okruženje za sve naše korisnike koji objavljuju informacije na webu.\nMnogi od naših konkurenata ne postavljaju pred korisnika zahteve na kojima mi insistiramo, a koji, ponavljamo još jednom, imaju samo jedan cilj – da osiguravaju sigurno, funkcionalno, i pouzdano okruženje kako za korisnike, tako i za sajtove koji se nalaze kod nas. Ukoliko Vi kao potencijalni, budući, korisnik naših usluga smatrate da su smernice prestroge, i da ih se nećete moći pridržavati, molimo Vas da pogledate i razmotrite ponudu nekog drugog hosting provajdera. Time izbegavamo sve neprijatnosti koje mogu nastati u toku naše, eventualne, buduće saradnje.\nWeb i FTP servis – smernice o sadrzaju:\nSadržaj koji sledi nije dozvoljeno držati na našim serverima:\n(1) Sadržaj koji sadrži pornografiju, nasilje, mržnju, vreč‘anje po verskoj, rasnoj ili bilo kojoj drugoj osnovi\n(2) Sadržaj kojim se krše nečija autorka prava\n(3) Piratski softwer\nKorisnicima koji budu imali ovakav sadržaj u okviru svojih servisa i usluga koje koriste na našim serverima, ili pak sadržaj za koji SteCom[HS] napravi procenu da je neprihvatljiv i neprimeren, biće privremeno suspendovani svi servisi i usluge. Nakon toga će biti kontaktirani od strane SteCom[HS], i upozoreni da uklone neprihvatljiv sadržaj.\nUkoliko i pored upozorenja to ne budu učinili, svi servisi i usluge koji su im bili na raspolaganju u okviru SteCom [HostingServis.com] će im biti ukinuti bez prava na povratak novca i sadržaja.\nEmail servis – smernice za korišćenje:\nHostingServis.com ne toleriše slanje neželjenih, SPAM, poruka (email-ova) od strane svojih korisnika (email poznat kao SPAM). Korisnicima naših usluga koji budu slali neželjenu poštu (email) će privremeno biti ukinute usluge i servisi koje koriste. Nakon toga će biti obavešteni da to ne čine. Ukoliko se slanje neželjene pošte bude ponovilo (sud stručnjaka HostingServis.com), korisniku će trajno biti ukinuto korišćenje svih naših servisa i usluga bez prava na povratak novca i sadržaja.\nKorisnicima koji budu koristili naš sistem za ilegalne aktivnosti poput:\n(1) hakovanja (razaranja, razbijanja) udaljenih računara, servera, računarskih sistema\n(2) krač‘e brojeva kreditnih kartica i ostalih prevara vezanih za bilo koju vrstu obmane\n(3) bilo koji vid vandalizma, pretnji ili nasilja\n… će trajno biti ukinute sve usluge i servisi koje koriste u okviru SteCom [HostingServis.com] sistema.\nPravo odbijanja pružanja usluge:\nSteCom [HostingServis.com] zadržava pravo odbijanja pružanja usluge bilo kome iz bilo kog razloga. Ovo nepopularno pravilo uvodimo SAMO iz razloga zadržavanja kvaliteta usluga i servisa kako bi omogućili profesionalno okruženje za sve korisnike našeg sistema bez da iko ikome smeta (odnosi se na korisnike) u smislu da jedan korisnik bez ograničenja i kontrole koristi resurse servera preko odrč‘enih granica, štetivši time drugog/druge korisnike, i time dovede u pitanje stabilnost, resurse i bezbednost sistema. Ovo pravilo važi za SVE korisnike i odnosi se na sve programe koje se mogu koristiti na našim platformama, a pre svih na CGI programe koji koriste velike količine sistemskih resursa, i time unose značajne degradacije u performansama samog servera. HostingServis.com u nekim slučajevima može i dozvoliti izvršavanje programa koji koristi dosta resursa, ali SAMO u dogovoru sa korisnikom što ponekad uključuje i dodatne materjalne troškove hostovanja na ime dodatnih resursa koji su potrebni za funkcionisanje Vašeg sajta.\tPolitika korišćenjaUslovi korišćenja


Đurić: Spremni smo za nastavak dijaloga\nIzvor: Radio Televizija Vojvodine, 13.Feb.2018, 13:24\nDirektor Kancelarije za Kosovo i Metohiju Marko Đurić sastao se danas sa šefom Misije OEBS na Kosovu i Metohiji Janom Bratuom, kome je rekao da je Srbija obavestila Brisel da je spremna za nastavak dijaloga.\nSrbija, prema Đurićevim rečima, želi da dijalog bude nastavljen, navodeći da su jedine opstrukcije tog procesa do sada dolazile iz Prištine, koja je pre oko godinu dana čak formalnom odlukom parlamenta zamrznula >> Pročitaj celu vest na sajtu Radio Televizija Vojvodine << dijalog, saopštila je Kancelarija za KiM.\n"Obavestili smo Brisel da smo spremni za nastavak dijaloga", rekao je Đurić na sastanku sa šefom Misije OEBS na KiM.\nU razgovoru o političko-bezbednosnoj situaciji na Kosovu i Metohiji i istrazi ubistva Olivera Ivanovića, Đurić je rekao da je zadovoljan što je, iako sa mesec dana zakašnjenja, konačno počela da pristiže prva dokumentacija iz Prištine u vezi sa istragom ubistva Ivanovića.\nĐurić i Bratu razgovarali su i o problemu političkog i verskog ekstremizma na Kosovu i Metohiji, kao i nastojanjima da profunkcioniše Specijalni sud za ratne zločine takozvane OVK, navedeno je u saopštenju.\nRadio Slobodna Evropa: Opštine u Srbiji za bliži odnos sa srpskim opštinama na Kosovu\njuGmedia: Deset opština iz centralne Srbije pomagaće po jednu na Kosovu\nJUGpress.com: Dijalog o Kosovu u Metohiji danas u Nišu\nB92: Beograd obavestio Brisel: Spremni smo za nastavak dijaloga


U Sarajevu se održava regionalni forum o pristupu finansijama | Media Ključ\nU Sarajevu se održava regionalni forum o pristupu finansijama\nRegionalni forum o pristupu finansijskim sredstvima pod nazivom “SEEnovate: Podrška inteligentnom rastu”, na kojem će biti predstavljene najnovije investicione i poslovne mogućnosti u jugoistočnoj Evropi, a koji okuplja više od 30 investitora u poduzetnički kapital, održava se danas u Sarajevu.\nSkup zajednički organiziraju Sekretarijat Vijeća za regonalnu saradnju (RCC), Američka agencija za međunarodni razvoj (USAID) i Švedska agencija za međunarodni razvoj i saradnju (SIDA).\nZamjenica generalnog sekretara RCC-a Jelica Minić istakla je da je ovaj forum namijenjen cijelom regionu a posebno Bosni i Hercegovini, te da je RCC posebno orijentiran na privlačenje finansijskih sredstava za mala i srednja preduzeća u zemljama regiona.\n– Problem je što su to do sada uglavnom bila bankarska sredstva, a sada pokušavamo da razvijemo neke inovativnije mehanizme.\nNadamo se da će ovaj forum dovesti do važnih zaključaka o tome kako djelovati jer mi želimo da potaknemo agencije za promociju investicija da sarađuju regionalno kao i da povežemo tržišta kapitala u regionu i očekujemo da bi to sve moglo imati pozitivne rezultate jer je ova regija dugoročno veoma interesantna za investitore, dodala je Minić.\nGuverner Centralne banke BiH Kemal Kozarić rekao je da je zbog rekordne nezaposlenosti u BiH u odnosu na zemlje u okruženju svaka investicija izuzetno značajna.\n– Želimo da ukažemo na mogućnosti za ulaganje u Bosnu i Hercegovinu, posebno u energetski sektor, proizvodnju zdrave hrane, izgradnju koridora 5-C i turističke kapacitete, a preduslov za to je prije svega politička stabilnost. Moramo pokazati da imamo educiranu radnu snagu koja je motivirana da radi da bismo ohrabrili potencijalne investitore, naglasio je Kozarić.\nNa forumu će biti predstavljeni instrumenti za finansiranje inovativnih malih i srednjih preduzeća kao što je Fond za razvoj preduzeća i inovacija (EDIF), novi instrument za podršku inovativnim malim i srednjim preduzećima na zapadnom Balkanu vrijedan 145 miliona eura, i Program ulaganja u preduzetnički kapital za tek uspostavljena i preduzeća u fazi razvoja iz tehnoloških sektora vrijedan 100 miliona eura.\nFond EDIF podržavaju Evropska komisija, Evropski investicioni fond, Evropska banka za rekonstrukciju i razvoj i zemlje iz regiona.\nPredhodni članak Nesreća u Rejzovićima: jedna osoba pregažena traktorskom prikolicom\nSlijedeći članak Pep Guardiola preuzima Bayern, pregovori počeli


Završen sastanak dela predstavnika vlasti i opozicije u Beogradu\nNa Fakultetu političkih nauka u Beogradu održan je sastanak predstavnika vlasti i opozicije povodom dijaloga o izborima 2020. godine.\nFoto: Flickr Amtec Photos\nNa Fakultetu političkih nauka (FPN) u Beogradu završen je sastanak predstavnika vlasti i opozicije, uz prisustvo civilnog sektora. Izvršni direktor Fonda za otvoreno društvo Milan Antonijević izjavio je da je sastanak o izbornim uslovima protekao u konstruktivnoj atmosferi i najavio da će vrlo brzo biti organizovan novi sastanak, prenosi N1.\nNešto ranije, poslanik Srpske napredne stranke (SNS) Vladimir Đukanović objavio je Tviteru da su predstavnici SNS pristali da dođu danas na skup na Fakultetu političkih nauka na kome se govorilo o izborima, ali da nisu u pitanju nikakvi pregovori i "slične besmislice".\nNa sastanku su iz redova opozicije došli predsednik Stranke slobode i pravde Dragan Đilas, predsednik Demokratske stranke Zoran Lutovac i šefica poslaničke grupe "Klub slobodnih poslanika" Marinika Tepić, kao i predstavnici civilnog sektora - predsednica Beogradskog fonda za političku izuzetnost Sonja Liht, Milan Antonijević iz Fonda za otvoreno društvoi Bojan Klačar iz Cesid-a.\nNa nalepnicama koje su izlepljene u holu FPN-a kao poziv na sastanak bilo je navedeno da je u pitanju dijalog o izborima 2020. odnosno, neka vrsta okruglog stola koji se održava u organizaciji Fonda za otvoreno društvo. Sve ostalo je, kako je rekla reporterka N1, bilo pod velom tajne.\nTagged:властьizboriOpozicijaPregovoriFPNFakultet političkih nauka


Postignut dogovor: Bh. odbojkašice za Evropsko prvenstvo će se pripremati na Ilidži – Sport Centar Postignut dogovor: Bh. odbojkašice za Evropsko prvenstvo će se pripremati na Ilidži – Sport Centar\nPrethodno bh. odbojkašice su ostvarile po prvi put u historiji plasman na Evropsko prvenstvo, a Fatić kaže da je prezadovoljan grupom, koja prema njegovim riječima jeste najteža, ali je i čast igrati protiv olimpijskog, svjetskog i evropskog prvaka. Naime, BiH se nalazi u grupi A, čiji je domaćin Beograd, sa selekcijama Azerbejdžana, Belgije, Francuske, Srbije i Rusije.\nPodsjećanja radi, bh. odbojkašice su nedavno po prvi put u historiji izborile plasman na EURO. BiH će igrati u već spomenutoj grupi A, a prvenstvo je na programu od 18. augusta do 4. septembra ove godine u Srbiji, Hrvatskoj, Rumuniji i Bugarsk\nHočel se trznuti Bh Telekom, kao i prema rukometnoj rep., ove cure su to zaslužile, a država dabome da ne da, nju sport i promocija same nje ne zanima!


Mićunović: Sve manje šanse da stare figure na političkoj sceni sprovedu obrt - Beta\nMićunović: Sve manje šanse da stare figure na političkoj sceni sprovedu obrt\nMićunović je za Dojče vele upitan da li su beogradski izbori šansa za opozicionu pobedu i da li će je opozicija iskoristiti ili se ponovo iscrpljuje u priči o kolonama i mogućim koalicijama, rekao da na žalost misli da je na delu neorganizovanost i "sebičluk pojedinih ljudi koji izazivaju apatiju kod biračkog tela".\n"Paradoks je da nezadovoljstvo ovom vlašću raste, to je sigurno, ali s druge strane se ne može ništa uraditi sa starim figurama koje su se pokazale nedovoljno čvrstim i principijelnim i koje su izgubile poverenje građana. Šansa da takvi sprovedu obrt je svakim danom sve manja", kazao je Mićunović.\n"Imamo štrajkove i druge demonstracije nezadovoljstva, možda će to izbaciti neke nove ličnosti koje će moći da privuku mase", naveo je on.\n"Bio je zaštitnik građana, politički neutralna ličnost, bez političkog iskustva i sopstvene stranke. Delimično zahvaljujući aktivnoj podršci DS on je na predsedničkim izborima dobio mnogo glasova. Posle toga je negde stao", naveo je Mićunović.\n"Jedan intelektualac može da napiše dobar članak, glumac zna da glumi, ali slaba vam je to snaga. Oni možda mogu da se pojave na nekom mitingu, ali to je to. Imate intelektualce koji veruju da mogu da rešavaju stvari pojedinačno, kao mesije, a neki drugi su samo voajeri, već 30 godina posmatraju šta se dešava i pomalo kritikuju", naveo je Mićunović.\nMićunović: Stare političke figure izgubile poverenje\nMićunović: Nove ličnosti na političkoj sceni mogu da privuku mase\n"Sve manja šansa da stare političke figure sprovedu obrt"\nB92 (15) Danas (14) Blic (4)\nDemokratska stranka Dragoljub Mićunović Skupština Srbije Izbori DS\nŠojgu Vučiću darovao 12 tomova o II svetskom ratu\nLokalni izbori na Kosovu: Srbi glasaju u 21 opštini, policija ima poseban operativni plan\nInsajder pre 2 sata\nRadojević: Na severu Kosova sutra više od 400 policajaca\nCik: Sve spremno za lokalne izbore na Kosovu\nPahor favorit na izborima


PALIJATIVNO ZBRINJAVANJE: U Srbiji skoro 2.400 dece kojima je potrebna nega : Nadlanu.com\nPALIJATIVNO ZBRINJAVANJE: U Srbiji skoro 2.400 dece kojima je potrebna nega\nObjavljeno 27. okt 2018. / 14:13:51\nNe postoje precizni podaci, ali se procenjuje da u Srbiji ima između 1.500 i 2.400 dece kojima je potrebno palijativno zbrinjavanje, istaknuto je danas na prvom Kongresu za pedijatrijsko palijativno zbrinjavanje održanom u Institutu za majku i dete.\nUpravnik Pedijatrijske klinike u Institutu za majku i dete dr Vladislav Vukomanović kaže da je prepuna sala u kojoj se održava skup ohrabruijući znak da naša zemlja prepoznaje taj segment zdravstvenog zbrinjavanja i zdravstvene nege kao veoma važan.\n- U Srbiji prema nekim podacima postoji izmenju 1.500 i 2.400 dece kojima je potrebno palijativno zbrinajvanje. Uslove je neophodno ostvariti na primarnom, sekundarnom i tercijarnom nivou zdravstvene zaštite - rekao je Vukomanović.\nOn je dodao da je cilj palijativnog zbrinjavanja da se obezbede svi uslovi da bolesnici sa najtežim obolenjima, kojima je neposredno ugrožen život, provedu najveći deo vremena u svojoj kući u okruženju svoje porodice.\nVukomanović kaže da je u Institutu za majku i dete trenutno 17 ili 18 pacijenata koji su za palijativno zbrinjavanje.\n- I bolesnici sa teškim hemato-onkološkim obolenjima spadaju u grupu za palijativno zbrinjavanje, ali na sreću veliki deo te dece se može na kraju izlečiti - naglasio je on.\nDoktorka Slavica Ostojić kaže da je sa napretkom medicine sve uspešnije leče teške bolesti kod dece i adolescenata i da je smrtnost sve manja.\n- Međutim, sve je više bolesnika koji boluju od teških neizlečivih bolesti i sa produženim životnim vekom. Neophodno je da se pobrinemo da kvalitet života te dece i njihovih porodica bude što bolji - naglasila je ona na skupu.\nPre dve godine (2016.) objavljen je nacionalni program za palijativno zbrinjavanje dece u Srbiji. Formirana je radna grupa Ministarstva zdravlja za palijativno zbrinjavanje dece sa ciljem da se ubrza implementacija palijativnog zbrinjavanja dece u praksi, izradom stručno metodoloških uputstava.\nDo skora je palijativna nega bila fokusirana uglavnom na potrebe starijih pacijenata koji boluju od neizlečivih bolesti, dok su potrebe dece za tom vrstom nege bile previđene.\n- To se menja u poslednjih nekolo godina u svetu pa i u Srbiji. Palijativno zbrinjavanje dece je bazirano na istim principima kao i kod odraslih osoba, moraju se respektovati različitosti i speciofičnosti potrebe deca i njihovih roditelja - pojašnjava Vukomanović.\nPodseća da porodica želi, ali i njihovo teško bolesno dete bude zbrinuto u kućnim uslovima okružen najmilijima, ali i da teško bolesna deca žele da ostanu kod kuće.\nPraksa pedijatrijske palijativne nege počinje sistemski da se razvija sedamdesetih godina prošlog veka. Ustanovljena je sa ciljem da se smanji patnja teških bolesnika i njegove porodice i obezbedi najbolji kvalitet nege tokom života i u periodu umiranja.\nPredviđeno je da Kongresi pedijatrijske palijativne medicine budu održani jednom u dve godine sa ciljem da se razmene domaća i internacionalna iskustva o novim saznanjima što se tiče pedijatrijskog palijativog zbrinjavanja.


Martino napušta Barsu, Klop želja Katalonaca - Evropske lige, Fudbal, Top News\n‘TVOJA SLAVA I NJIHOVA SRAMOTA ŽIVEĆE DOVEKA’: Srpski as ‘stao u red’ da podrži Novaka, njegove reči će zapamtiti cela Srbija! (FOTO)\n‘ZBOG TOGA SAM ZASLUŽIO POZIV U PRVI TIM’: Mladi štoper Crvene zvezde blista od sreće, otkrio kako se stariji fudbaleri ponašaju prema ‘klincima’!\nMartino napušta Barsu, Klop želja Katalonaca\nAleksandar Milosavljević 11.03.2014., 12:15\nNezadovoljstvo igrača Barselone radom trenera Herarda Martina kuliminiralo je nakon subotnjeg poraza od Valjadolida pa je sve izvesnije da će Argentinac napustiti klupu katalonskog kluba po okončanju sezone.\nŠpanski mediji pišu da je rukovodstvo kluba odlučilo da se zahvali na saradnji iskusnom stručnjakom. Iako Martino ima ugovor sa Barselonom do leta 2015. godine i može da traži obeštećenje pretpostavlja se da će doći do sporazumnog raskida saradnje na kraju takmičarske godine.\nVeć sada se pojavila priča da bi na klupu Barselone mogao da dođe Jirgen Klop, koji je pre dve sezone osvojio Bundesligu sa Borusijom iz Dortmunda, a prošle sezone je „milionere“ doveo do finala Lige šampiona.\nBarselonaHerardo MartinoJirgen Klop\nPrethodna vest Simonović: Borba za svaku loptu\nSledeća vest Terens Ros nadmašio Grifina, Džordana i Stodemajera u atraktivnim zakucavanjima (VIDEO)\nSimonović: Borba za svaku loptu\nTerens Ros nadmašio Grifina, Džordana i Stodemajera u atraktivnim zakucavanjima (VIDEO)\nNecu Zvaku Hocu Kusur u\nNOVI BRUTALAN UDARAC ZA SRPSKOG ASA: Užasne vesti iz Pariza, Novak neće moći da učestvuje na Rolan Garosu?!


Kup CG: Budva nadigrala Jedinstvo i sačuvala trofej - Sportklub\nKup CG: Budva nadigrala Jedinstvo i sačuvala trofej\nVesti odbojka Autor:Svetozar Janičić12. dec. 202017:47\nU finalu Kupa Crna Gore za odbojkaše, koje je trebalo da se odigra 17. oktobra, ali je odloženo zbog problema sa koronavirusom, Budva je odbranila trofej, pošto je bila bolja od Jedinstva iz Bijelog Pollja – 3:0 (25:15, 25:15, 25:7).\nNajefikasniji u sastavu Budve, bili su Aleksandar Zlobin sa 20, Ivan Zvicer sa 19 i Maksim Mihailov sa devet osvojenih poena. Kod Jedinstva, bolji od ostalih bili su Balša Bulatović i Milan Rovčanin sa po pet, odnosno Luka Bulatović i Veselin Šćekić sa po četiri osvojena poena.\nOdmah treba naglasiti da se trofej odnosi na prethodnu sezonu koja je prekinuta zbog koronavirusa. Istovremeno, treba podsetiti da je trofej u konkurenciji odbojkašica osvojila ekipa Galeba iz Bara koja je u velikom finalu, igrala protiv Morače, te je od 0:2, stigla do 3:2 i odbrane trofeja.\nBudvani koji su vlasnici duple krune, prošle godine su igrali u kvalifikacijama za Ligu šampiona, a kasnije i u CEV Kupu. Ove godine su odlučili da podmlade ekipu, da se fokusiraju na domaća takmičenja, pa su odustali od učešća na evropskoj sceni.\nEkipa Budva je imala dosta problema sa koronavirusom, ali se za sada uspešno bori, kako sa pomenutim rivalom, tako i sa rivalima na parketu. Budva je odbranila trofej u Kupu, u šampionatu nije osetila gorčinu poraza, a cilj u sezoni koja je u toku je osvajanje duple krune i ponovni izalazak na evropsku pozornicu.\nOK BudvaOK Jedinstvo Bijelo Polje


Quantitive Business Methods\nNa kursu se upoznajete sa operacionim istraživanjima u elektronskom poslovanju, numeričkim metodama u finansijama, statističkim modelima u finansijama, statističkim metodama u marketingu, elementima dinamičke analize, matematičkim modelima efikasnosti, teorijom igara, metodama optimizacije, pouzdanosti i raspoloživosti računarskih sistema i formalnim metodama za inteligentne sisteme.\nPočetne metodske jedinice obuhvataju analizu ponude i tražnje kao i troškova, prihoda i dobitka kao osnovnih parametara poslovanja. Zatim sledi upoznavanje sa predstavljanjem podataka i sa osnovama njihovog tumačenja. Potom se sagledavaju osnove procesa poslovnog odlučivanja kao i značaj marketing istraživanja za odlučivanje sa primerima primene u praksi. Na kraju, obrađena je i teorija igara koja ima značajnu primenu u analizi, formulisanju i primeni poslovne strategije.\nCilj kursa je da steknete znanje o osnovnim teorijskim i praktičnim elementima matematike za potrebe strukovnih zanimanja iz oblasti menadžmenta i mogućnostima primene matematičkih rešenja u problemima vezanim za upravljanje. Cilj kursa je upoznavanje sa osnovama prikupljanja, predstavljanja i analize podataka kao i upoznavanje sa primenom modela istraživanja i odlučivanja u marketinškoj praksi.\nE-commerce & Entrepreneurship Online Sales & E-business Development\nContent & SEO Manager Online PR & Community Manager\nDigital Media Manager Digital Marketing Planner\nE-business & E-marketing Manager Web Project Manager & Data Analyst


RUSI UJEDINJUJU MIG I SUHOJ Zarad višeg cilja, spajaju dva ponosa svoje avijacije - Srpskainfo\nZbog razvoja novih generacija borbenih aviona Rusi će spojiti svoje dvije legendarne kompanije nadaleko poznate po proizvodnji borbenih aviona – MiG i Suhoj.\nNovinska agencija Interfaks prenijela je početkom mjeseca saopštenje ruske državne korporacije Rosteh da će u okviru korporacije Ujedinjena vazduhoplovna korporacija (OAK) zbog razvoja i proizvodnje svih ruskih borbenih aviona doći do ujedinjenja kompanija MiG i Suhoj u Divizion vojne avijacije.\nKako piše specijalizovani portal Tango6, iz Rosteha je javljeno i da će na čelu novog udruženja biti bivši generalni direktor MiG Ilja Tarasenko koji će istovremeno zadržati mjesto zamjenika generalnog direktora OAK zaduženog za vojno-tehničku saradnju, a mediji su prenijeli da je Tarasenko već sutradan postao novi direktor kompanije Suhoj.\nTarasenko će se, prema pojašnjenju koje je dobijeno iz OAK, baviti formiranjem Diviziona vojne avijacije (Ujedinjene vazduhoplovne korporacije) i to na bazi kompanija MiG i Suhoj. Nova organizaciona struktura baviće se razvojem, proizvodnjom, prodajom i održavanjem svih aktuelnih i perspektivnih aviona borbene avijacije.\nKonsolidacija glavnih naučno-proizvodnih kapaciteta vojne vazduhoplovne industrije omogućit će efikasniju primjenu postojećih programa i razvoj perspektivnih projekata.\nKompanija Suhoj je krajem 2017. godine bila najprofitabilnija kompanija u sastavu OAK, a u 2018. godini ispunjene su ugovorne obaveze u vrijednosti od oko 1,8 milijardi dolara, dok je neto dobit iznosila oko 63 miliona dolara. U istoj godini kompanija MiG je imala prihod od oko 1,4 milijarde dolara, od čega je neto dobit od oko 55 miliona dolara.\nIstovremeno s viješću o ujedinjenju kompanija MiG i Suhoj javljeno je da je vijeće direktora kompanije Suhoj izabralo Ilju Tarasenka za generalnog direktora kompanije. Na tom mestu on je zamijenio Igora Ozara koji je, kako je preneseno, napustio kompaniju.\nZa vrijeme njegovog rukovođenja kompanija je sklopila i ispunila velike ugovore za isporuku frontovskih bombardera Su-34 i višenamjenskih borbenih aviona Su-35, završila prvu fazu ispitivanja lovca 5. generacije Su-57 i pripremila ga za serijske isporuke.\nISPRATILI AVIONE DOK SE NISU UDALJILI OD GRANICE Ruski MiG-31 presreo dva američka bombardera\nROBIJA ZBOG HAŠIŠA Mlada Izraelka podnijela molbu za pomilovanje Putinu (VIDEO)\nPUTIN O PROMJENAMA U RUSIJI “Mišustin nije bio prvi izbor, Medvedev na vrijeme obaviješten”\nDRAMA NA JUTARNJOJ MOLITVI Nožem napao vjernike u crkvi, ranjene dvije osobe\nBORBA SA ZARAZOM U Rusiji se testiraju tri potencijalna lijeka protiv korona virusa\nPUTIN O STANJU U SVIJETU "Ponovo se približavamo CRVENOJ LINIJI"\n"NIJE JEDNOSTAVNO" Putin poziva ministre da budu spremni za borbu protiv korone\nAUSTRIJA NE ODUSTAJE OD MJERA Dodatne restrikcije po isteku blokade\nLJUDI VIŠE UMIRU, MANJE SE RAĐAJU I VJENČAVAJU Hrvatska trpi teške posljedice pandemije korona virusa\n“HOĆEMO MIR I SLOBODU” Restriktivne mjere dovele do protesta širom Evrope


U ALEKSANDROVCU POČEO TRADICIONALNI POZORIŠNI FESTIVAL\nPoznata beogradska glumica, Isidora Minić, sinoć je u aleksandrovačkom Domu kulture otvorila pozorišni festival, sedmi po redu, koji se održava u čast zavičajnog pesnika Župe i istaknutog pozorišnog i književnog kritičara, Milosava Buce Mirkovića.\nObraćajući se prisutnima u prepunoj Sali gradskog Doma kulture, glumica Isidora istakla, da je organizacija ove manifestacije u sadašnjem vremenu veliki podvig, te da je ovo svečano veče posvećeno velikoj srpsko - jugoslovenskoj rediteljki i osnivaču Bitef festivala, Miri Trailović.\nOna je dodala da Aleksandrovac ima Jelenu Stajkovac koja izgara za pozorišnu umetnost i koja je najzaslužnija za organizaciju ovog festivala, tokom kojeg će ljubitelji pozorišne umetnosti puniti dušu.\nDirektorka Festivala, glumica Jelena Stajkovac, naglasila je potrebu pozorišnog stvaralaštva utabanim stazama Mire Trailović, Mire i Bojana Stupice, Danila Stojkovića, Milene Dravić i ostalih velikih srpskih umetnika.\nPozdravljajući glumce i građane Župe, predsednik opštine dr Mirko Mihajlović nadahnuto je govorio o liku i delu Buce Mirkovića i izrazio očekivanja da će publika sedam dana uživati u odabranim pozorišnim predstavama.\nOtvaranju ove tradicionalne manifestacije prethodio je defile učenika srednje škole koji su u znak pozorišne umetnosti prošetali centrom grada sa maskama , kao i otvaranje “Bucine kafane” kod fontane vina. Lep ambijent upotpunjavali su muzičari koji su pesmama koje je voleo čika Buca, razgalili dušu beogradskim glumcima i opštinskim čelnicima.\nInače, festival je počeo predstavom “Sveta Prada” Bitef teatra. Za danas je na program predstava “Upotreba čoveka” , koprodukcija Novog Tvrđava teatra – Budve Grad Teatra,East West centra iz Sarajeva i Ujvideki szinhaz iz Novog Sada.\nU sredu je na repertoaru “Uspavanka za Aleksiju Rajčić”, beogradskog Narodnog pozorišta,dok će predstava Rolerkoster” Ateljea 212 biti prikazana u četvrtak.\nSubota je predviđena za predstavu “Crna ovca” Kraljevačkog pozorišta. Poslednjeg dana festivala, u nedelju, biće svečana dodela nagrada “Zlatno zrno”.


Projekat za razvoj turizma\nglaszapadnesrbije.rs 08. фебруар 2014. године Економија Туризам Коментари\nU Novoj Varoši prezentovan je projekat "Ključ unapređenja regionalnog lanca vrednosti u turizmu" predviđen za razvoj ove grane, koji će finansirati američka Agencija za međunarodnu saradnju (USAID), dok će poduhvat realizovati Regionalna razvojna agencija Zlatibor.\nProjekat, kako je rečeno, između ostalog, podrazumeva povećanje zastupljenosti domaćih proizvoda i celokupno unapređenje regionalnog lanca vrednosti turizma.\nDirektor USAID-a, Hauard Okman, kaže da je cilj ovog programa ekonomski razvoj Srbije, a on se sprovodi u 32 opštine u našoj zemlji i zastupljen je u svim regionima. "Novovaroška oblast ima veliki potencijal za ekonomski rast koji će sprečiti i iseljavanje mladih ljudi sa ovog područja", naveo je on u izjavi Glasu zapadne Srbije.\nPredsednik opštine Nova Varoš, Dimitrije Paunović je istakao važnost ovog poduhvata, jer on, kako je rekao, znači obezbeđivanje egzistencije meštanima kroz radno angažovanje. "Upošljavanjem ljudi stvaraće se nove vrednosti i biće korišćene u turizmu koji predstavlja kariku razvoja naše opštine", zaključio je on.


Sarajevo: Za neuklanjanje ledenica kazne i do 3.000 KM – Informer\nNakon novih padavina, ledenice su ponovo okovale krovove u cijelom gradu. Prema riječima Ahmeda Đipe, portparola preduzeća “Rad”, najveća opasnost građanima Sarajeva prijeti s kosih krovova.\nVlasnici kuća, odnosno stanari zgrada i nebodera, donedavno su bili dužni sami uklanjati ledenice s krovova. No, tu odgovornost na sebe su preuzeli upravitelji, barem što se tiče zgrada. No, ako oni nisu u mogućnosti uraditi taj posao, mogu ga prepustiti firmi koja ima specijalne korpe i mašine – rekao je Đipa.\nPrema njegovim riječima, veliku pomoć u rješavanju ovog problema mogu dati i stanari koji žive na zadnjim spratovima. Oni sa svojih prozora motkama mogu rušiti ledenice, ali pri tome moraju voditi računa da nekoga ne povrijede, piše Dnevni avaz.\nPrema Zakonu o komunalnoj čistoći, za građane koji sa svojih kuća ne uklone ledenice, predviđene su kazne od 10 do 500 KM, a za pravna lica i firme i do 3.000 KM – dodao je Đipa.


Bebek ponovo u Nišu, najavljuje veliki rok spektakl 6. septembra - juGmedia\nBebek ponovo u Nišu, najavljuje veliki rok spektakl 6. septembra\nNa radost brojnih fanova jedna od najvećih zvezda bivše Jugoslavije Željko Bebek će ponovo nastupiti u Nišu u petak 6. septembra na platou kafea „Pozornica“ u Tvrđavi.\nPodsetimo, koncert koji je delimično održan 26. jula, prekinut je usled jakog pljuska nakon pola sata od početka, zbog potencijalne opasnosti od strujnog udara, kako se ne bi ugrozila bezbednost učesnika i publike.\nKao što je i obećano iz organizacionog tima koncerta, Bebek će svojim obožavaocima ipak ovog leta priuštiti veče za pamćenje na platou kafe restorana „Pozornica“u Tvrđavi u petak, 6. septembra od 21 čas.\nBebek naglašava kako sa velikim nestrpljenjem očekuje nastavak koncerta i ponovno druženje sa niškom publikom, a s obzirom na okolnosti koje su pratile prethodni nastup ovog čuvenog muzičara, a na koje nije moglo da se utiče, želja za obostranim uživanjem i muzičara i publike sada je veća.\n„Pozitivna atmosfera koja je vladala na julskom koncertu u Banovini i veliki broj ljudi koji su tada bili prisutni je povod više da niškoj publici pružimo svoj maksimum i priredimo veliki rok spektakl“, navodi čuveni muzičar.\nUlaznice koje su kuljene u julu važe za koncert koji će biti održan septembra.\nS obzirom na ogromno interesovanje publike svi koji planiraju da idu na ovaj koncert poželjno je da požure i obezbede svoje ulaznice na vreme u muzičkoj radnji “Vintage Shop” (Davidova 9 – druga ulica desno iza MCDonalds’a, na uglu kod Irish puba) od 10 do 21 čas, u Beer baru “Ministarstvo” (ulica Vojvode Vuka 12 – iza Doma Vojske) od 10 sati do ponoći, kao i u kafeu “Pozornica” na Letnjoj pozornici u Nišu od 10 sati do ponoći.\nAutor teksta: Marija Milijić\nFoto: Dražen Lazić i Marin Franov\nOd ponedeljka u klupama 1.707 đaka prvaka u Jablaničkom okrugu\nAleksandra Bursać za proslavu Srpske nove godine u Bojniku\nBojničane će pored lokalnog akustičnog benda Feniks, u nedelju 13. januara u Sportskoj hali, zabavljati Zvezda Granda Aleksandra Bursać. (više…)\nPola Vlasotinca 9. maja nekoliko sati bez struje\nZbog revizije TS 35/10kV Vlasotince 1, doći će do prekida u snabdevanju strujom na desnoj strani varoši i 10kV u pravcu Šišava u vremenu od 9 do…\nMame dobile svoje mesto u Leskovcu za hranjenje i presvlačenje dece\nMame će od sada imati mesto na kom će moći da nahrane, presvuku ili umire svoje bebe bez potrebe da odu na neko prigodnije mesto ili žure kući, zato…


Vućić je razgovarao sa ljudima na merama, nije on prisluškivan | Novine Toronto\nVućić je razgovarao sa ljudima na merama, nije on prisluškivan\nTrbović je objasio da Vučić nije prisluškivan, "već je razgovarao sa ljudima koji su bili na merama", i da "tu dela nema, ali će Vučić to iskoristiti da se obračuna sa ljudima iz Direkcije policije, poput Dejana Milenkovića, Dijane Hrkalović...".\n"On može da ih skloni, ali ne može da ih uhapsi. Međutim, da se zna ko su ta lica sa kojima je Vučić kontaktirao, preko sudije za prethodni postupak i tužioca koji je dao naredbu za prisluškivanje, znalo bi se o čemu se radi, ko je to lice predložio da se prisluškuju i iz kojih razloga", rekao je Trbović.\nKako je rekao, "oni, međutim, sada plasiraju priču da su sudije i tužioci dovođeni u zabludu, poturani im lažni zahtevi za 26 lica, među kojima je i Miša Vacić, a da je cilj bio da se prisluškuje Aleksandar Vučić".\n"Pitam se zašto niko ne govori o tužiocima i sudijama koji su te predloge za prisluškivanje legalizovali time što su ih odobrili", istakao je Trbović.\nNa konstataciju novinara da je Vučić rekao u jednom trenutku da se na snimljenim razgovorima čuje "zvonjava" i šta to znači, Trbović je ukazao da "kada se prisluškuje nečiji telefon, na ovom sistemu se čuje kako telefon zvoni i to traje 60 sekundi".\n"U tih 60 sekundi, iako veza nije uspostavljena, ona je 'otvorena' odnosno mikrofon na telefonu sakuplja sve zvukove iz okoline i sistem za prisluškivanje ih beleži. Tih 60 sekundi je nekada vrlo bitno i može se svašta čuti, svaka rečenica koja je izgovorena u toj prostoriji", rekao je Trbović.\nPrema njegovim rečima, "i to može biti vrlo neugodno za Vučića jer je Stefanović mogao da sazna štošta iz 'zvonjave', možda i neprijatne komentare na svoj račun ili njemu bliskih ljudi".\n"To što Vučić spominje 'zvonjavu' znači da postoji velika verovatnoća da su ti razgovori nastali primenom zvaničnog sistema nadžora telefona. On ne govori, međutim, istinu kada kaže da je njegov telefon ilegalno prisluškivan. Telefoni koje on koristi su zaštićeni i to nije moguće", rekao je Trbović.\nOn je ocenio i da Hrkalović i Stefanović nisu zgrešili ništa "formalno-pravno, bar što se tiče prisluškivanja, ali su prokockali Vučićevo poverenje jer, ako su već znali da se on čuje sa licima koja su na merama, postavlja se pitanje zašto ga nisu upozorili, što bi se očekivalo od prijatelja i bliskog saradnika".\n"Stefanović, iz samo njemu znanih razloga, to nije učinio i snosiće posledice, verovatno samo političke jer to, ipak, nije krivično delo, ali jeste gest koji je sigurno poljuljao Vučićevo poverenje", rekao je Trbović.\n"Poznato je da Vučić većinu tih ljudi oko sebe ucenama drži pod kontrolom, pakuje im afere, a onda ih navodno štiti. Konkretno, Stefanovića slučajevima lažne diplome, Krušikom... Stefanović je očigledno, kad je došao na mesto ministra unutrašnjih poslova, mnogo toga naučio i našao načina da se zaštiti, jer, mislim, da u tim krugovima niko nikome ne veruje", rekao je Trbović, u nastavku intervuja iz prošlog broja nedeljnika Vrema kada je govorio o odnosu Hrkalović i Stefanovića, kao i kriminalnoj grupi Veljka Belivuka.


Deset najboljih sportista RS: Ana Gajić prva u 2017. (FOTO)\nAna Gajić, odbojkašica Bimal Jedinstva, najbolja je sportistkinja Republike Srpske u 2017. u izboru ''Glasa Srpske'', koji je 63. put organizovao manifestaciju Izbor deset najboljih sportista.\n"Nisam očekivala ovakvo priznanje, a bila sam počastvovana i nominacijom za ovu nagradu. Potrudiću se da opravdam zvanje najboljeg sportiste, što je velika obaveza. Željela bih da zahvalim klubu i porodici, jer bez njih ovo ništa ne bi bilo moguće", rekla je Gajićeva, koja je rođena u Gacku 1994.\nDodijeljene su i nagrade u još deset kategorija, a prvi put je izabran i najbolji sportista iz RS koji klupsku ili reprezentativnu karijeru gradi pod zastavom druge zemlje. Ova nagrada je otišla u ruke svjetskog prvaka u džudou Nemanje Majdova, koji je osvojio svjetsko zlato u Budimpešti u dresu Srbije. Slavio je ispred odbojkašica Srbije koje su osvojile evropsko zlato Tijane Bošković i Brankice Mihajlović, te srebrnog košarkaša "orlova" Ognjena Kuzmića.\nPlaketa "Glasa" posthumno dodijeljena je porodici teniskog vizionara Milana Miše Radakovića, čovjeka koji je preminuo u februaru ove godine, a koji je bio sinonim za banjalučki teniski čelendžer. Dodijeljeno je i priznanje "Zlatno pero Limun Papić" za najboljeg sportskog novinara, koje je otišlo u ruke urednika sportske redakcije ATVa Andreja Kneževića.


Vlada FBiH započela aktivnosti na otvaranju muzeja - Istinomjer\nVlada FBiH započela aktivnosti na otvaranju muzeja\n”To nas je ponukalo, radnici nas zovu i žale se, žele da rade. Jučer je Vlada usvojila jedan zaključak po kojem se posljednji put obraća Vijeću ministara, a ukoliko Vijeće ministara ponovo ne odgovori, mi ćemo pristupiti imenovanju privremenog Upravnog odbora i privremenih nekih mjera.“\nSalmir Kaplan, ministar kulture i sporta FBiH\nZatvorena vrata Zemaljskog muzeja BiH već duže vremena su sramota glavnog grada BiH, ali i tema o kojoj se jako često govori u domaćoj i međunarodnoj javnosti. Problem ovog muzeja samo je jedan od primjera nebrige državnih vlasti za institucije kulture koje nose ime države BiH, a u sličnoj situaciji, gdje su suočeni sa zatvaranjem, se nalaze ili su se ranije nalazile između ostalih i Umjetnička galerija BiH, Kinoteka BiH i Muzej književnosti BiH.\nIstinomjer je još krajem prošle godine pisao o naporima federalnog nivoa vlasti da se ovaj problem riješi u saradnji sa državnim ministarstvom civilnih poslova, a nakon što resorni ministar u Vijeću ministara, Sredoje Nović, ponovo nije odgovorio na poziv federalnih kolega, ministar kulture FBiH Salmir Kaplan je najavio kako će Vlada FBiH pristupiti imenovanju privremenog Upravnog odbora, kako bi se omogućilo otvaranje muzeja.\nTo se i dogodilo na sjednici Vlade FBiH održanoj 28. aprila, kada je imenovan privremeni Upravni odbor Zemaljskog muzeja BiH, u koji su izabrani Jakob Finci, predsjednik Jevrejske zajednice u BiH i Srđa Hrisafović, prodekan za međunarodnu saradnju Akademije likovnih umjetnost Univerziteta u Sarajevu. Za predsjednika Upravnog odbora imenovan je reditelj Haris Pašović.\nOvim činom, Vlada FBiH je započela aktivnosti koje vode ka konačnom otvaranju Zemaljskog muzeja BiH, čime je i ispunjeno obećanje Salmira Kaplana da će se i bez odgovora ministarstva civilnih poslova BiH, odnosno ministra Novića, pristupiti imenovanju privremenog Upravnog odbora ove institucije.\nThe Federal Minister of Culture and Sports managed to trick himself\nKaplan prevario samog sebe\nŠta zna Kaplan šta je 600 maraka


VUČIĆ UPOZORIO: Imam saznanja da će 28. NOVEMBRA biti formirana VOJSKA KOSOVA! - Radio televizija Pančevo\n30. oktobra 2018. 31. oktobra 2018. 0964\nPredsednik Srbije Aleksandar Vučić izjavio je posle sastanka sa delom političkih predstavnika Srba sa Kosmeta da ima saznanja kada će se formirati kosovska vojska.\n– Pred nama je težak mesec kad je reč o Kosovu i Metohiji, Priština namerava 28. novembra da formira Vojsku Kosova, a istovremeno pokušava da preuzmu nadležnosti naše Elektromreže – rekao je Vučić.\nPredsednik je rekao da je dobio obaveštenje ljudi iz EMS-a da Albanci hoće da oduzmu elektroprenosnu mrežu, i to tako što teraju Albance da kradu našu struju.\n– Oni hoće da izbace nas i da kažu da je glavni operater albanski Kost. ENCOE je organizacija u kojoj se to dešava, sada menjaju pravila id a vrše pravno nasilje. Rasprava će biti 6., a 9. će doneti konačnu odluku, pisaću im pismo i reći ću i Nemcima i Francuzima šta mislim kao predsednik Srbije. Kada smo pregovarali o energetskim sporazumima, dogovor je bio da postoje dve kompanije koje će da osnuje ZSO i da preuzmu upravljanje, oni će sada to da otmu i da kažu da to pripada nezavisnoj državi Kosovu – rekao je predsednik Vučić.\nKako kaže, 28. novembra, Dan albanske zastave, planiraju da obeleže stavaranjem vojske kosova.\n– Sve su prekršili i rezoluciju 1244, i sve ostale dogovore. Postavlja se pitanje koji je smisao dijaloga – pita se predsednik Vučić, ističući da su “Albanci potpuno ujedinjeni”, naglašavajući da takva stvar nije u Srbiji.\nDodatnih 50 miliona evra ulaganja na KiM\n– Kod nas to nije slučaj, niti ja to tražim, ali potrebno nam je jedinstvo naroda. Mi ćemo se boriti za interese Srbije i srpskog naroda – naglasio je predsednik Vučić.\nU vezi sa sastancima u Parizu, predsednik je rekao da će tamo biti 50 predstavnika, i dodao da će možda imati razgovor, a možda i neće.\n– Verovatno ću razgovarati sa Makronom, ali ne znam šta očekujete od tog Pariza – rekao je Vučić.\nOn je istakao da je veoma uplašen od onoga što može da se desi našem narodu.\n– Mi smo u teškoj poziciji, reći ću vam samo jednu stvar koju sam rekao i na mitingu na KiM. To je politika Srbije. Čuvaćemo mir i stabilnost na svaki način, ali nikome nećemo dozvoliti da proteruje ni ubija srpsko stanovništvo – rekao je Vučić i dodao:\n– Naši ljudi sa KiM su rekli da mi imamo veliki pritisak od stranaca, jer znaju da je Vučić taj koji određuje i odlučuje. Mi smo odbili da bude sedam opština, gde bi oni imali 68 odsto stanovništva, mi 32 odsto. Nisam dozvoliio da uzmu titov okrug, poroporcionalno stanovništvu biće i policija. Zato ima dosta srpske policije na Severu Kosova – izjavio je Vučić.\n– Da vam ne govorim šta pojedine zemlje rade, da bi Priština dobila dozvolu za ulaz u Interpol. Srbija je mala po stanovnicima, ali velika duhom – istakao je predsednik.\n– Što se tiče KiM ja sam svoj plan izneo i u Briselu i ljudima iz Prištine. NIsam čuo dobre komentare. Moje ideje nisu naišle na podršku. Za razliku od drugih, ja želim da čujem glas svog naroda – poručio je predsednik Vučić.


Podela vaučera za besplatnu školu plivanja - www.lobi-info.rs\nPodela vaučera za besplatnu školu plivanja\nMarija K. 11. januara 2018., 14:51 3.9k Views\nCilj besplatnih programa je da se svoj deci bez obzira na materijalni status omogući bavljenje sportom, sticanje zdravih životnih navika i promena sedalačkog načina života. Želimo da deca aktivno provode slobodno vreme u društvu vršnjaka i savladaju nove veštine, saošteno je iz Sekretarijata za sport i omladinu.\nPozivamo sve zainteresovane roditelje da posete sekretarijat i preuzmu vaučer za svoju decu. Po preuzimanju vaučera dužni su da se pre početka programa prijave klubu koji će ih evidentirati, rasporediti u odgovarajuću grupu i tako će dobiti za školu plivanja, saopštavaju iz Sekretarija za sport i omladinu.\nPrethodna objava Nova mesta u vrtićima za mališane u Ovči i Borči\nSledeća objava Kakav hleb kupujemo i koliko su tačne deklaracije?\nNova mesta u vrtićima za mališane u Ovči i Borči\nKakav hleb kupujemo i koliko su tačne deklaracije?


24/02/2019 - podunavlje.info\nSMEDEREVO, 24. februar 2019 – Portal Podunavlje.info u nekoliko navrata je pisao o velikim uspesima generacije 2006/2007. godista FK Zeppelin iz Smedereva. Trofejni niz uspeha iz prošle godine, nastavljen je i u ovoj i to osvajanjem Zimske (Junior fer plej) lige koja se održavala u balonu „Altina“ u Zemunu. Ta liga je ljubiteljima fudbala mnogo poznatija pod ranijim nazivom –…\nDragan Simonović, FK Zeppelin, Liga "Dragan Mance", Zimska (Junior fer plej) liga9 Comments\nSMEDEREVO, 24. februar 2019 – Stručna strukovna organizacija smederevskih fudbalskih sudija održala je redovnu izbornu Skupštinu, na kojoj je izabrano novo rukovodstvo. Funkciju predsednika Izvršnog odbora u narednom periodu, kao i prethodne dve godine, obavljaće Goran Jovanović – Zeka, njegov zamenik je Zoran Mladenović, dok je uloga potpredsednika poverena Dejanu Dimitrijeviću. Pored njih u Izvršnom odboru su: Zoran Široki, Nebojša…\nDalibor Ćorluka, Fudbalske sudije, Goran Jovanović - Zeka, Skupština, Trenerska organizacija SmederevaLeave a comment\n23/05/2022, 5:20 pm


“Nakon dugogodišnje uspješne saradnje turističkih organizacija Budve i Beograda, raduje nas činjenica da je danas ta saradnja i ozvaničena potpisivanjem Protokola koji će nam, između ostalog, dati dalje smjernice u sprovođenju aktivnosti u oba grada, kao i u zajedničkim aktivnostima na drugim tržištima. Beograd je oduvek bio naš prijateljski grad u kojem se dobro osjećamo, a Beograđani naši dragi gosti koji su uvjek dobro došli u Budvu.” istakao je Nemanja Kuljača, direktor Turističke organizacije opštine Budva.\n“Beograd i Budva pojedinačno, brojem gostiju i promotivnom značaju, svakako predstavljaju najvažnije destinacije u Srbiji i Crnoj Gori. Još važnija je činjenica da se Beograđani i Budvani često i rado posjećuju, kao i da su duboko vezani na mnogo načina. Protokol koji smo potpisali između naše dvije turističke organizacije nije samo potvrda ovih činjenica, već i putokaz za dalju saradnju i međusobnu promociju kao i za mogućnost zajedničkog nastupa na trećim tržištima.“ izjavio je Miodrag Popović, direktor Turističke organizacije Beograda.\nNa osnovu potpisanog Protokola, turističke organizacije će intenzivirati saradnju u oblasti turizma, ugostiteljstva, kulture i sporta, raditi na unapređenju turističke razmjene i razvoju ukupne turističke ponude gradova potpisnica.\nDogađaju je prisustvovala i otpravnica poslova u Ambasadi Crne Gore u Republici Srbiji, Ana Ražnatović, sa saradnicima.\nNeposredno prije potpisivanja Protokola na štandu Beograda, poznati srpski glumci Stevan Piale i Tašana Đorđević izveli su dio nove kamerne kabaretske predstave „Vodič kroz srpski mentalitet“, koja je urađena po knjizi Mome Kapora i tekstu koji je priredila Vjera Mujović.


Da li znamo šta je to LEED? - Prozori + Vrata\nEnergetska efikasnost Da li znamo šta je to LEED?\nPre nekoliko godina počelo je intenzivno da se govori o zelenoj gradnji, zelenim tehnologijama, o reciklaži, o uticaju na životnu sredinu, o prirodnim resursima, o energetskoj efikasnosti, o štednji, o alternativnim izvorima energije.\nInformacije stižu sa svih strana, organizuju se brojni seminari, predavanja, tribune sa raznim atraktivnim temama, ali mnogo toga nam je još uvek nepoznato.\nČovek nanosi veliku štetu prirodi svojom ne brigom i ne domaćinskim ponašanjem prema svom okruženju. Izgleda da je sazreo trenutak da se to promeni i da počnemo da živimo jedan odgovorniji život prema prirodi i prirodnim resursima. Čovek gradi kuće, živi u kućama, koristi građevinski material za izgradnju kuća. Logično je da bilo da neko počne da razmišlja kako bi čovek gradio kuću, a ujedno očuvao svoje okruženje i vodio društveno odgovorniji život. Kako bi ta kuća bila zelena i kako bi što manje imala negativnog uticaja na prirodu.\nKako to nastaju zelene kuće i kako polako učimo šta su to zelene tehnologije?\nLEED – Leadership in Energy and Environmental Design je nevladin međunarodni sistem za sertifikaciju energetski efikasnih i ekoloških objekata. Ovaj sistem za sertifikaciju je glavni program Saveta zelene gradnje. Savet zelene gradnje ili zelenih zgrada SAD-a ( US Green Building Council ili USGBC ) je neprofitna organizacija i jedna od vodećih subjekata I osnivača Svetskog saveta zelene gradnje – World GBC. Sedište USGBC se nalazi u Vašingtonu.\nO LEED-u je počelo da se priča davne 1993., 1994. godine, ali tek od 1998. godine počinje ozbiljno da se primenjuje. Prvobitna verzija LEED sistema za sertifikaciju nosila je oznaku LEED 1.0. I bila je neka vrsta probne verzije s obzirom da je dobila brojne izmene I dopune. U toku 2000. Godine pojavljuje se verzija LEED 2.0. LEED sertifikacija je ubrzo zaživela u Americi tako da tamo imamo oko 18.000 objekata koji su u skladu sa LEED-om. LEED sistem za sertifikaciju se danas primenjuje u više od 100 zemalja sveta.\nLEED standard je jasno definisan i zahvaljujući izmenama i dopunama transparentan. Više od 10.000 organizacija iz sastava USGBC-a učestvuje u konstantnom usavršavanju. Svaki tehnički kriterijum, predložen od strane LEED komiteta dostupan je javnosti i čeka odobrenje od članica USGBC-a. Stručnjaci koji završe obuku i koji se edukuju za AP (Accredited Professional) imaju akreditacije da izdaju LEED sertifikate.\nS obzirom da SAD prednjači u primeni LEED standard projektni biroi širom SAD-a imaju zaposlene kojima je u opisu radnog mesta priprema objekata za dobijanje ovog sertifikata. Pravo da iza imena stoji AP dobija se od strane USGBC-a.\nTokom godina su se pojavljivale različite verzije LEED standarda, ali je princip sertifikacij isti: svaka od šest većih kategorija nosi zbir bodova pojedinačnih ocena koje se uglavnom kreću od 1–2. Na primer, ukoliko objekat ima 20% manju potrošnju vode od one predviđene osnovnim standardom, dobiće jedan poen, a ukoliko redukcija potrošnje vode dostigne 30%, dobija se dodatni LEED poen.\nLEED sistem sertifikacije se može primeniti za izgrađenu, već postojeću zgradu, objekat, novoprojektovanu zgradu, zgradu koja će biti izgrađena, konstrukciju zgrade, sistem fasade, škole, kao i za poslovni enterijer. Procena objekta može se zatražiti već u projektnoj fazi ili fazi izgradnje, što se preporučuje kako bi projekat mogao biti korigovan da postigne još bolje rezultate prilikom konačne procene. Materijal za procenu podnosi se putem interneta, nezavisno od lokacije, npr. LEED sertifikat može biti zatražen za objekat koji je izgrađen, ili je u planu da se izgradi.\nLEED je podeljen u šest sistema ocenjivanja:\nLEED za nove konstrukcije (LEED-NC)\nLEED za poslovne enterijere (LEED-CI)\nLEED za jezgro i omotač objekta (LEED-CS)\nLEED za postojeći objekat (LEED-EB)\nLEED za kuće (LEED-H)\nLEED za lokalni doprinos (LEED-ND)\nKako ide LEED ocenjivanje?\nPrilikom sertifikacije ocenjuje se šest ključnih kategorija:\n1. Održivo gradilište\nIzbor lokacije i odnos prema lokaciji za vreme realizacije projekta. Sistem ocenjivanja je takav da objekat treba da ima što manje uticaja na ekosisteme i vodene tokove, podstiče uređenje zelenih površina prema lokalnim uslovima, kontrolu atmosferskih voda, smanjenje erozije, zagađenja svetlom, i zagađenja nastalog tokom izgradnje.\n2. Efikasnost u potrošnji vode\nOvde se stavlja akcenat na racionalnijem iskorišćavanju vode u zgradi i oko nje, korišćenjem uređaja koji štede više vode u odnosu na druge, pažljiv izbor tipa zelenila i njegovog navodnjavanja.\n3. Energija i zagađenje vazduha\nOva kategorija podstiče širok spektar strategija za uštedu energije: proizvodnju energije na samoj parceli, odgovorno projektovanje, primenu efikasnih rešenja, upotrebu čistih energija…\n4. Materijali i sirovine\nMaterijali i njihova proizvodnja su veoma bitni za izgradnju jednog objekta. Poeni se ovde mogu dobiti za održive materijale I njihov transport od fabrike do mesta ugradnje, smanjenje otpada, ponovnu upotrebu i reciklažu proizvoda.\n5. Kvalitet uslova boravka\nPoeni se dodeljuju za kvalitetne uslove boravka i rada u objektu zahvaljujući poboljšanju kvaliteta unutrašnjeg vazduha, obezbeđivanju prirodnog osvetljenja i poboljšanju zvučnih karakteristika objekta.\n6. Inovativni projekat\nPoeni se dodeljuju za projekte koji uključuju nove i inovativne tehnologije i strategije koje će poboljšati karakteristike objekta u tolikoj meri da prevaziđu sve ono što se zahteva i boduje u drugim kategorijama LEED sertifikacije.\nLEED sertifikacija omogućava da se sakupi određeni broj poena u zavisnosti od poštovanja pravila i primene određenih tehnika. Na primer, energetski efikasni prozori, zeleni krovovi, boje sa malo VOC komponenti, i aparati sa Energy Star oznakom. Što se više sistema i tehnologije iskoristi, više se poena dobija. Udruženi timovi, proizvođači materijala, projektantni, stručnjaci razmenom informacija i bliskom saradnjom mogu sakupiti maksimalan broj poena jer poznavanje pravila, materijala, inovacija im to omogućava.\nLEED sertifikacija nas usmerava u pravilno projektovanje, brigu o životnoj sredini, štednji energije.\nPrema broju bodova objekti se mogu kvalifikovati za jedan od četiri nivoa sertifikacije:\n– LEED CERTIFIED – osnovni 45 – 49 poena\n– LEED SILVER – srebrni 50 – 59 poena\n– LEED GOLD – zlatni 60 – 79 poena\n– LEED PLATINUM – platinasti 80 i više poena\nMelanija Pavlović d.i.a.\nPrethodni tekstRoletne – Elegantna zaštita stolarije\nSledeći tekstZamena prozora na objektu od kulturnog značaja\nFrenk Geri adaptira objekat u svom rodnom mestu


Na nivou EU javni dug iskazan udelom u BDP-u porastao je u trećem prošlogodišnjem kvartalu na 89,9 odsto, sa 87,7 odsto u prethodna tri meseca, saopštilo je u četvrtak evropski zavod za statistiku. U trećem tromesečju pretpandemijske 2019. godine iznosio je 79,2 odsto, piše portal SEEbiz.\nU evrozoni je dug iskazan udelom u BDP-u porastao na kraju septembra 2020. na 97,3 odsto. Na kraju juna iznosio je 95 odsto, a na kraju septembra 2019. bio je 85,8 odsto.\nNajviši nivo duga iskazanog udelom u BDP-u u periodu od jula do septembra 2020. godine beležila je Grčka, dvostruko veći od BDP-a. Znatno je premašena vrednost BDP-a i u Italiji, gde je iznosio 154,2 odsto, kao i u Portugalu, sa dugom iskazanim udelom u BDP-u od 130,8 odsto. Na Kipru, u Francuskoj, Španiji i Belgiji bio je 20 do 10 odsto veći od BDP-a.\nU Hrvatskoj je bruto dug opšte države iskazan udelom u BDP-u prema provizornim procenama Eurostata na kraju prošlogodišnjeg septembra iznosio 86,4 odsto, odnosno 325,2 milijarde kuna. Na kraju prošlogodišnjeg jula iznosio je, prema revidiranim podacima Eurostata, 84,8 odsto odnosno 329,1 milijardu kuna.\nNajniži nivo javnog duga iskazanog udelom u BDP-u beležile su na kraju prošlogodišnjeg septembra Estonija, 18,5 odsto, Bugarska 25,3 odsto, i Luksemburg, 26,1 posto.\nLeto nije donelo olakšanje\nHrvatska je sa povećanjem duga na kraju septembra za 1,6 procentnih poena u odnosu na kraj jula ispod evropskog proseka, u društvu Latvije i Švedske. U Holandiji i Estoniji zadržao se na nivou sa kraja jula, a smanjen je u Austriji, Finskoj, Češkoj, Belgiji i Irskoj.\nU poređenju sa krajem septembra pretpandemijske 2019. godine javni dug je porastao u svim zemljama EU, a najviše na Cipru, za 22,9 procentnih poena. Slede Italija i Grčka sa povećanjem udela za 17,4, odnosno 17,3 odsto, te Španija i Francuska sa 16,6 odnosno 16,5 procenata.\nU grupi je i Hrvatska sa povećanjem duga za 12,1 odsto u odnosu na kraj septmbra 2019. godine, prema podacima Eurostata. Blizu su i Slovačka i Belgija sa povećanjem za 11,9 odnosno 11,6 procentnih poena.\nNajblaže je javni dug iskazan udelom u BDP-u porastao u Estoniji, za 0,7 odsto, pokazuje Eurostatov izveštaj.


Crna Gora: Ulaganja od 60 miliona evra u zimski turizam do 2020. godine\nCrnogorski premijer Duško Marković najavio je da će do 2020. godine u crnogorski zimski turizam biti uloženo više od 60 miliona evra.\nMarković je posle obilaska zimskih centara u Kolašinu i na Žabljaku napomenuo da je u ovim centrima obnovljen deo infrastrukture koji se tiče žičara, da su staze dobro pripremljene, a putevi do ski centara prohodni.\nOn je istakao da je, kada je reč o Žabljaku, raspisan tender za izradu nove žičare šestoseda i četiri kilometra novih staza.\nOno što radimo u Kolašinu, Mojkovcu, Bijelom Polju govori nam da ćemo do 2020. na tom prostoru uložiti više od 60 miliona evra, rekao je Marković.\nOn smatra da će na taj način Crna Gora i njena privreda imati kvalitetnu zimsku i letnju ponudu, te da će dobiti nove investitore koji će graditi hotele i zapošljavati nove ljude.\nPrema njegovim rečima, pred ovu zimsku turističku sezonu nadležni organi i preduzeća koji se bave turizmom uradili su sve što je neophodno, i to je rezultiralo dobrim početkom i velikim brojem gostiju tokom praznika.